Čo by mal turista vedieť o Ramadáne?

Vďaka sviatku majú návštevníci príležitosť spoznať región z úplne inej perspektívy.

Ramadan Mubarak! Islamský svätý mesiac tento rok pripadol na 27. mája až 24. júna. Ak sa v tomto období chystáte vycestovať do krajiny, kde prevláda moslimská viera, čaká vás fascinujúci zážitok. Na mnohých miestach vrátane Spojených arabských emirátov, Maroka, Tuniska, Indonézie a Egypta sa každodenný život v tomto mesiaci dramaticky mení. Vďaka tomu majú návštevníci príležitosť spoznať región z úplne inej perspektívy. Ramadán je lunárny mesiac venovaný pôstu (sawm), ktorý je jedným z piatich pilierov islamu. Od východu po západ slnka sa veriaci zdržiavajú jedla, nápojov, tabaku a sexu, aby sa plne sústredili na duchovnú očistu. Po západe slnka prichádza euforický iftar (jedlo po západe slnka), po ňom neskoro nasleduje suhur (jedlo pred svitaním). Neznamená to, že však, že po celodennej disciplíne nasleduje večerný flám. Postenie je náročné a preto dni plynú pomalším tempom. Ako každý sviatok, aj ramadán vplýva na dostupnosť služieb. Rozhodne nie je ideálnym obdobím na intenzívny maratón turistických prehliadok. Mnohé miesta fungujú so skrátenými otváracími hodinami a zníženým počtom zamestnancov. Je preto dobré si rezervovať ubytovanie, dopravu a zájazdy ešte pred príchodom. Naplánujte vopred aj svoje stravovanie. Medzinárodné hotely budú často podávať jedlá, fungovať by mal aj obmedzený počet reštaurácií. Pravdepodobne si ale budete musieť vopred rezervovať stôl). Riešením sú predpripravené balíčky a zásoba vody. Jesť a piť je však vhodnejšie v súkromí. Alkohol zvyčajne nie je dostupný vôbec, ani v noci. Ramadán je najmä o nočných slávnostiach. Tradície sa v jednotlivých regiónoch líšia, ale s iftar zvyčajne sprevádza spoločenské posedenie s rodinou a priateľmi. V Maroku sa ulice rozžiaria, všade znie hudba a voňajú sladkosti. V Turecku sa Ramadán zásadne nelíši od každodennej reality, no zaujímavosťou sú stany v parkoch a na námestiach, v ktorých sa ľudia počas iftaru zhromažďujú. Často sú dotované miestnou samosprávou a ponúkajú lacné alebo bezplatné jedlo. V štátoch Perzského zálivu sú podobné stany miestom na stretávanie, nočnú hostinu, fajčenie šishy a hranie hier. Kdekoľvek sa nachádzate, nemoslimovia sú takmer vždy vítaní. Pred príchodom si preštudujte zákony krajiny, do ktorej cestujete. Niektoré krajiny sledujú dodržiavanie ramadánu omnoho prísnejšie, než iné. Od nemoslimov sa zvyčajne neočakáva, že budú tiež dodržiavať pôst. Podľa tradície sú oslobodení aj moslimskí cestujúci. Jesť alebo piť pred moslimami je neslušné a pokojne môžete obísť aj s mastnou pokutou. Taktiež je vhodné zvoliť konzervatívnejšie oblečenie. Ramadán je čas veľkej pohostinnosti a štedrosti, a preto prijímajte ramadánové sladkosti alebo pozvánky na slávnosti, párty a rodinné stretnutia. Poďakovať sa môžete darčekovými krabičkami s jedlom alebo praktizovaním zakátu, čiže príspevkom pre miestnu charitu. Môže chvíľu trvať, kým sa vaše biologické hodiny prispôsobia rytmu pokojných dní a intenzívnych nocí, no ak to zvládnete budete omnoho príjemnejšie a zaujímavé zážitky. Skoordinovať sa s lokálnym iftarom vám pomôže Twitter. Vyhľadajte spravodajskú sieť @AlArabiya, použite hashtag #iftar, po ktorom nasleduje meno vášho mesta (napr. #Dubai). Okamžite sa vám zobrazí odpoveď s miestnym časom iftaru.


Navrhovaná reforma školstva je podľa Sulíka len krásnou teóriou na papieri

Branislav Gröhling si myslí, že školstvo je stále v kríze.

BRATISLAVA. Reformný dokument Učiace sa Slovensko je podľa predsedu SaS Richarda Sulíka len krásnou teóriou na papieri. Ako povedal Sulík vo štvrtok na tlačovej besede, Fico nerobí nič, aby táto reforma bola uvedená do praxe. „Prečo nenahráva videá, ako volá ministrovi školstva,?“ opýtal sa Sulík s tým, že školstvo si po potácaní zaslúži riešenia. „Dodnes sme nepočuli, kto má tento návrh reformy realizovať,“ dodal. SaS podľa Sulíka bude po roku 2020 uvádzať do života reformy, ktoré má už dnes pripravené. Podľa Branislava Gröhlinga školstvo je kľúčová priorita pre spoločnosť, nie však pre ministra školstva Petra Plavčana. Aj rok od jeho nástupu do funkcie zostalo školstvo v krízovom stave. „Mala byť racionalizácia siete škôl, ministerstvo od nej upustilo,“ upozornil. SaS podľa Branislava Gröhlinga chce napríklad presadiť, aby si školy mohli samé vyberať učebnice. Chce tiež informovanosť o uplatnení absolventov. Avizuje tiež vyradenie nekvalitných škôl zo systému. SaS chce tiež rozšíriť počet voľných hodín pre školy. V rámcových učebných plánov plánuje zaviesť presunutie predmetov Pracovné vyučovanie a Technika pod disponibilné hodiny. Viaceré školy totiž pred zavedením týchto predmetov zrušili dielne a nedisponujú aktuálne vybavením na tieto predmety. SaS sľubuje, že umožní domáce vzdelávanie aj na druhom stupni základných škôl. Liberáli chcú zrozumiteľne upraviť právnu zodpovednosť učiteľa. Majú tiež ambíciu vrátiť financovanie a riadenie školstva z rezortu vnútra späť pod rezort školstva. „Sprehľadníme a zefektívnime systém financovania školstva vrátením financovania školstva z ministerstva vnútra opäť pod ministerstvo školstva,“ povedal Gröhling. Podľa neho treba tiež naviazať platy učiteľov na priemernú mzdu v hospodárstve a na kvalitu.


Nad územím USA preletelo ruské prieskumné lietadlo

WASHINTON. Nad územím Spojených štátov preletelo v stredu neozbrojené ruské vojenské lietadlo. Videli ho nad Bielym domom, Pentagónom, sídlom tajnej služby CIA i verejným golfovým ihriskom Trump National Golf Course v štáte Virgínia. Informovala o tom spravodajská televízia CNN. Moskva let podľa televízie uskutočnila na základe medzinárodnej zmluvy Otvorené nebo, ktorá umožňuje vojenským lietadlám 34 signatárskych štátov lietať nad územím zúčastnených krajín s cieľom posilniť vzájomné porozumenie a dôveru, a mala naň od Washingtonu povolenie. Zdroj z policajného prostredia CNN informoval, že prieskumné lietadlo Tupolev Tu-154 sa objavilo aj nad Camp Davidom, oficiálnym víkendovým sídlom amerických prezidentov v pohorí Catoctin, ako aj nad Mount Weather, kde sa nachádza jeden z tajných vládnych bunkrov. Druhý let mal podľa informácií televízie viesť aj ponad Bedminster v štáte New Jersey, kde teraz dovolenkuje americký prezident Donald Trump. "Lietadlo je schopné zbierať rôzne spravodajské informácie a na jeho palube boli aj príslušníci amerických vzdušných síl," uviedol jeden zo zdrojov CNN.


Čína začne o dva roky budovať vlastnú vesmírnu stanicu

PEKING. Čína plánuje v roku 2019 začať s budovaním svojej vlastnej vesmírnej stanice. Uviedol to v piatok riaditeľ čínskeho úradu pre vesmírne lety s ľudskou posádkou Wang Čao-jao. "Ukončili sme obdobie skúšok vesmírneho laboratória a teraz začíname s výstavbou vesmírnej stanice. Podľa našich plánov jej konštruovanie bude prebiehať v rokoch 2019-22, pričom sa v tomto časovom úseku uskutoční veľké množstvo letov do kozmu. Keď budú práce ukončené, stanica bude permanentne obývaná astronautmi," uviedol Wang. K spomínanému rozhodnutiu prikročil Peking po tom, ako sa minulý týždeň prvá čínska nákladná kozmická loď Tchien-čou 1 (Nebeský koráb 1) úspešne spojila s vesmírnym laboratóriom Tchien-kung 2 (Nebeský palác 2), a to dva dni po štarte z novovybudovaného kozmodrómu Wen-čchang, ktorý sa nachádza na juhočínskom ostrove Chaj-nan. Tchien-čou 1 na svojej misii splnila svoj hlavný cieľ - doplnenie paliva pre vesmírne laboratórium Tchien-kung 2, ktoré sa nachádza na obežnej dráhe Zeme od vlaňajšieho septembra. "Doplnenie paliva je veľmi významný prelom. Bol to posledný kľúčový krok, ktorý sme potrebovali dosiahnuť pred začiatkom konštrukcie vesmírnej stanice," vyhlásil Jang Pao-chua, námestník riaditeľa China Aerospace Science and Technology Corporation (CASC). Technológiu dopĺňania paliva vo vesmíre, ktorá je nevyhnutná pre budovanie vesmírnej stanice, predtým zvládli iba Spojené štáty a Rusko. Keď v roku 2024 ukončí svoju prevádzku Medzinárodná vesmírna stanica (ISS) - ako je plánované -, Čína bude pravdepodobne jedinou krajinou s takýmto kozmickým systémom. V porovnaní s ISS, ktorá má hmotnosť 200 ton, však bude čínska stanica ľahšia; má vážiť 66 ton, pričom bude využívať aj sofistikovanejšiu technológiu, tvrdí Peking.


1. Čo sa vlastne dialo počas SNP? Píše James Thomson: Doing the right thing 2. Tieto septembrové podujatia po celom Slovensku by ste si nemali nechať ujsť: September 2019 - Top 10 events in Slovakia 3. Nová pobočka polícia na Obchodnej je otvorená: Obchodná Street in Bratislava has a new police station 4. Prejdite sa miestami, ktoré v Bratislave pripomínajú SNP: SNP is remembered in streets and squares in Bratislava 5. Pesničky z Bondoviek v opere, beh na Ufo a plávanie cez Dunaj už v najbližších dňoch v uliciach hlavného mesta: Foreigners: Top 10 events in Bratislava 6. Ryanair už nebude do Londýna lietať z Košíc: Ryanair stops flights from London to Košice 7. Prvý deň školy bude v Bratislave sprevádzaný štrajkom vodičov hromadnej dopravy: Bratislava public transport drivers to go on strike 8. Pozorovanie vtákov, ale aj medveďov má svojich nadšencov aj na Slovensku: Wildlife viewing: birds, bats, bears, and other animal 9. V podchode na Trnavskom mýte je lekáreň s automatom: First medical vending machine installed in Bratislava 10. Povstanie zažil ako malý chlapec: Ešte aj vtáky prestali štebotať, spomína Demeter Kokosh: Memories of the uprising: It seemed that even the birds stopped chirping Až 70 percent všetkých čitateľov prichádza na portál anglických novín The Slovak Spectator zo zahraničia, prevažne z USA, Veľkej Británie, Nemecka. Len 18 percent všetkých návštevníkov má vo svojom počítači ako komunikačný jazyk nastavenú slovenčinu. Portál je súčasťou spravodajského webu sme.sk.


Mikroplasty vo vode zatiaľ nie sú pre ľudí škodlivé

Svetová zdravotnícka organizácia však tvrdí, že potrebný je rozsiahlejší výskum.

ŽENEVA. Nezdá sa, že by mikroplasty vo vode v súčasnom množstve predstavovali riziko pre ľudské zdravie. Informovala o tom Svetová zdravotnícka organizácia (WHO), ktorá zverejnila prvú správu k tejto téme. V nej uvádza, že väčšie i väčšina menších častíc prechádzajú cez ľudský organizmus bez toho, že by ich telo absorbovalo. Zároveň však poukazuje na to, že tieto zistenia sú založené na "obmedzených informáciách" a vyzvala preto na rozsiahlejší výskum tejto problematiky. "Nutne potrebujeme vedieť viac," upozornila WHO.Mikroplasty sú definované ako malé (menej ako 5 milimetrov dlhé) čiastočky akéhokoľvek plastového odpadu. Nachádzajú sa v riekach, jazerách, zásobách pitnej vody i fľaškovej vode. Skúmanie ich prítomnosti vo vode sa začalo len v posledných rokoch, takže dostupné dôkazy sú v tomto smere zatiaľ len obmedzené, pripúšťa WHO.


Roky ho hľadali, až sa sám prihlásil. Vrah z pražskej električky dostal 17 rokov

Prípad patril medzi najzáhadnejšie nevyriešené kauzy českej kriminalistiky.

PRAHA. Na 17 rokov väzenia odsúdili právoplatne v Česku páchateľa vraždy, ku ktorej došlo v električke v Prahe vo februári 2014. Šesťdesiattriročný muž, ktorý sa po viac ako dvoch rokoch sám prihlásil polícii a priznal sa k činu, po ktorého páchateľovi kriminalisti dovtedy márne pátrali, sa proti rozsudku totiž neodvolal. Súčasťou súdneho verdiktu je aj absolvovanie ústavného protialkoholického liečenia. Obeť vraždy, 64-ročnú ženu, našli 13. februára 2014 cestujúci v bezvedomí s krvácajúcou hlavou v električke číslo 17. Alarmovaní záchranári už postrelenej nedokázali pomôcť. Páchateľ, ktorý mal výčitky svedomia, ako motív uviedol, že potreboval peniaze na cestu domov do Posázavska, ale nechcel so žiadosťou otravovať príbuzných. Obeť strelil zozadu do krku zbraňou, ktorú nemal v legálnej držbe. Štátna zástupkyňa požadovala pre obžalovaného 20-23 rokov odňatia slobody nepodmienečne. Súd zohľadnil ako poľahčujúce okolnosti páchateľovo priznanie a ľútosť nad činom, informovali české médiá.


Lajčák v Srbsku diskutoval o prístupových rokovaniach krajiny pred vstupom do EÚ

Koncom mája tohto roka zverejnili správu o pokroku Srbska v rokovaniach.

BRATISLAVA. Pokrok Srbska v prístupových rokovaniach a reformný proces boli témou návštevy ministra diplomacie Miroslava Lajčáka v krajine západného Balkánu. Ako agentúru SITA informoval tlačový odbor ministerstva zahraničných vecí, cesta ministra a úradujúceho predsedu Organizácie pre bezpečnosť a spoluprácu v Európe (OBSE) na západný Balkán nadviazala na nedávnu návštevu Čiernej Hory a Albánska. V Belehrade šéf slovenskej diplomacie rokoval s prezidentom Aleksandrom Vučićom, predsedníčkou Národného zhromaždenia Majou Gojković, predsedníčkou srbskej vlády Anou Brnabić a absolvoval tiež stretnutie so svojím rezortným partnerom Ivicom Dačićom. Koncom mája tohto roka zverejnila Európska komisia správu o pokroku Srbska v prístupových rokovaniach. Krajina má otvorených 16 kapitol, z toho dve už sú predbežne uzavreté. Práve intenzita reformného procesu bola témou rozhovorov ministra Lajčáka so srbskými partnermi. „Účinné, rýchle a trvácne reformy vyžadujú dva predpoklady, a to silné domáce presvedčenie a efektívne partnerstvá. Kľúčom pre tieto partnerstvá je zapojenie vlády, občianskej spoločnosti a nezávislých inštitúcií. OBSE je v Srbsku prítomná 18 rokov a všetky reformné procesy silne podporuje,“ povedal Lajčák. V Belehrade minister otvoril aj regionálnu diskusiu o správe a reforme bezpečnostného sektora v juhovýchodnej Európe (SSG/R). „SSG/R je našou spoločnou prioritou. Úzko s ňou súvisí budovanie dôvery medzi bezpečnostným sektorom a verejnosťou. V tom slovenské predsedníctvo v OBSE nadväzuje na odkaz srbského predsedníctva z roku 2015,“ uviedol v tejto súvislosti slovenský minister.Cesty po krajinách západného Balkánu v úlohe úradujúceho predsedu OBSE uzavrie Miroslav Lajčák v druhej polovici júna návštevami Skopje, Sarajeva a Prištiny.


Bratia Hunovci sa po roku v Kazachstane vracajú do Liptovského Mikuláša

Dvojičky sú odchovancami Liptovského Mikuláša.

LIPTOVSKÝ MIKULÁŠ. Slovenskí hokejoví útočníci Richard a Róbert Hunovci budú po roku v kazašskom Irtyši Pavlodar opäť pôsobiť v tíme slovenskej najvyššej súťaže MHk 32 Liptovský Mikuláš. Richard Huna nazbieral v 38 dueloch za Irtyš 21 bodov (10+11), Róbert bodoval v 46 dueloch 20-krát (11+9). Tridsaťtriročné dvojičky sú odchovancami Liptovského Mikuláša, v domácej najvyššej súťaži pôsobili aj v Slovane Bratislava, Košiciach a Žiline. Informáciu priniesol oficiálny web MHk 32 Liptovský Mikuláš.


Útočník postrelil vo švédskom Malmö piatich ľudí

ŠTOKHOLM. Neznámy útočník v pondelok večer v centre juhošvédskeho mesta Malmö postrelil piatich ľudí, traja z nich sú vo vážnom stave. Podľa portálu denníka Expressen zatiaľ nikto zadržaný nebol. Polícia však uviedla, že prípad nesúvisí s terorizmom a verejnosti už nebezpečenstvo nehrozí. Okolnosti a motív streľby nezverejnili, podľa médií však nemožno vylúčiť aj vyrovnávanie účtov, čo môže naznačovať fakt, že o troch zranených sa polícia v minulosti zaujímala. Incident sa stal na triede Drottninggatan v centre mesta v bezprostrednej blízkosti policajnej stanice. V čase streľby tu ľudia oslavovali víťazstvo svojho futbalového tímu na MS vo futbale 2018 v Rusku nad Južnou Kóreou. Svedkovia vypovedali, že počuli zhruba pätnásť výstrelov. Jedna z guliek náhodne zasiahla človeka, ktorý v dome pri mieste incidentu hral počítačové hry. Dvoch zranených odviezli do nemocnice svedkovia, ďalšiemu pomohol policajt. Pôvodné správy hovorili, že strelec je na úteku. Polícia však neskôr oznámila, že centrum mesta uzavrela a robí výsluchy, aby mala v prípade jasno. Hoci je Švédsko považované za pokojnú a bezpečnú krajinu, niektoré časti Malmö alebo Göteborgu sú neslávne známe vysokou mierou kriminality. Prípady streľby, podpaľačských útokov či vyrovnávania účtov aj za použitia granátov tu nie sú výnimočné.


Ronaldo by mal byť čoskoro v poriadku. Utrpel menšie zranenie stehna, vravia v Juventuse

Ronaldo sa zranil v reprezentačnom zápase.

TURÍN. Taliansky futbalový klub Juventus Turín informoval, že Cristiano Ronaldo sa v Portugalsku nezranil vážne, no termín jeho návratu nespresnil. Kapitán portugalskej reprezentácie musel v pondelkovom kvalifikačnom zápase EURO 2020 proti Srbsku (1:1) striedať už po polhodine hry. "Utrpel menšie zranenie stehna. Po návrate do Turína sa podrobí ďalším vyšetreniam, ktoré určia, kedy bude môcť opäť hrať," cituje agentúra AP vyhlásenie Juventusu. Hráč by podľa vlastných slov mohol opäť vybehnúť na trávniky o jeden až dva týždne.


V Austrálii zadržali pol tony pervitínu v chladničkách zo Singapuru

Hodnota zhabaných drog sa pohybuje okolo 270 miliónov eur.

CANBERRA. Austrálske úrady zhabali vyše pol tony metamfetamínu, známeho aj pod názvom pervitín či ľad, ukrytého v komerčných chladničkách dovezených zo Singapuru. Polícia a pohraničné úrady to oznámili v pondelok v spoločnom vyhlásení, na ktoré sa odvolala tlačová agentúra DPA. Pouličná hodnota 585-kilogramovej zásielky drog, zadržaných pohraničnými orgánmi, sa odhaduje na vyše 438 miliónov austrálskych dolárov (277,44 milióna eur). Orgány našli drogy ukryté v komerčných chladničkách v zásielke, deklarovanej ako elektrické rúry. Drogy skonfiškovali a začali spoločné vyšetrovanie, na ktorom sa podieľajú viaceré zložky. Úrady už v minulosti informovali, že Austrália zažíva "vážnu epidémiu" užívania drog, pričom po nedovolených látkach je "neukojiteľný dopyt" a táto situácia priniesla v posledných rokoch aj rekordný počet konfiškácií a zatknutých osôb. Analýza údajov o odpadových vodách vo februári ukázala, že ľudia v Austrálii minuli za rok približne 9,3 miliardy austrálskych dolárov (5,89 miliardy eur) na nedovolené drogy, prevažne na kokaín, heroín, extázu a metamfetamín. Najviac konzumovanou drogou je práve metamfetamín, teda syntetický povzbudzujúci prostriedok, ktorý dostať vo viacerých formách. Podľa odhadu v správe sa za rok užilo v Austrálii 9,6 tony metamfetamínu.


Na Žabom majeri v bratislavskej Rači horí porast

Na mieste zasahuje viac ako štyridsať hasičov.

BRATISLAVA. Na Žabom majeri v bratislavskej Rači horí trávnatý porast. Na mieste zasahuje okolo 40 hasičov. "Horí na ploche 500 x 300 metrov. Požiar máme pod kontrolou," uviedlo pre TASR operačné stredisko Hasičského a záchranného zboru (HaZZ) v Bratislave.


V Európe lieta čoraz menej včiel a chýba med, lesníci chcú obnoviť včelárstvo

V Topoľčiankach má vzniknúť včelársky skanzen, ktorý bude spolu s lesnou učebňou slúžiť na vzdelávanie verejnosti.

TOPOĽČIANKY. Európa v súčasnosti zápasí s ústupom včelárstva, ktoré dnes dokáže pokryť 60 percent celkovej spotreby na starom kontinente. Zvyšok dopytu sa uspokojuje dovozom medu, ktorý má často neznámy pôvod i zloženie. Skonštatovali to vo štvrtok odborníci zo Slovenska i Maďarska, ktorí sa stretli na zámku v Topoľčiankach, aby odštartovali spoločný cezhraničný projekt zameraný na obnovenie včelárskej tradície. Projekt, ktorého hlavné motto znie "Včely sú deti lesa", s celkovou hodnotou vyše milión eur, je financovaný z európskych fondov. Na slovenskej i maďarskej strane vďaka nemu vzniknú vzorové terénne včelnice. "Tento projekt pre nás znamená viacero aktivít. Môžem spomenúť hlavne tie najdôležitejšie, a to je lesná učebňa, ktorá tu bude vybudovaná v rámci Odštepného závodu Topoľčianky. Okrem toho nakúpime zhruba dvesto včelstiev, ktorých sa vlastne celý projekt týka. V neposlednom rade budú zakúpené aj technické prostriedky, ktoré sú potrebné na realizáciu našich aktivít," uviedol generálny riaditeľ štátneho podniku Lesy Slovenskej republiky Marián Staník. Ako pripomenul, v Topoľčiankach vznikne aj včelársky skanzen, ktorý bude spolu s lesnou učebňou slúžiť aj na vzdelávanie verejnosti a žiakov. "Budeme vysvetľovať, ako sa máme o včely starať, čo treba s nimi robiť a ako ich treba chrániť. Každý rok takto informujeme a vzdelávame v rámci našich pedagogických aktivít zhruba 60.000 až 80.000 detí," vysvetlil Staník. Súčasťou projektu zameraného na obnovu včelstiev bude aj budovanie vzorových prevádzok, v ktorých sa budú spracovávať včelie produkty. Lesy SR okrem toho plánujú zrekultivovať približne 12 hektárov medonosných lúk a ďalších 67 hektárov pozemkov, na ktorých dôjde k obohateniu druhového zloženia rastlín, k zvýšeniu podielu medonosných kvetov a k odstráneniu rôznych náletových porastov. "Sú to aktivity, akými sa lesníci historicky zaoberali. Keďže máme záujem neustále zvyšovať využitie potenciálu lesa, tak sme pristúpili k tomu, že obnovíme včelárstvo v našich podmienkach. Ak sa tento projekt ujme, je pravdepodobné, že ho neskôr rozšírime aj na ostatné územia v našich lesoch," dodal Staník.


Izraelský vojak postrelil Palestínčana útočiaceho nožom

Hliadkujúci izraelský vojak vyhodnotil konanie útočníka ako pokus o teroristický útok a zneutralizoval ho paľbou.

JERUZALEM. Izraelský vojak v pondelok postrelil Palestínčana, ktorý sa predtým pokúsil nožom zaútočiť naňho i na niekoľkých izraelských civilistov. S odvolaním sa na izraelskú armádu o tom informovala agentúra AFP. K incidentu došlo v Predjordánsku, na križovatke neďaleko mesta Hebron a židovskej osady Kirjat Arba. Izraelská armáda spresnila, že hliadkujúci izraelský vojak vyhodnotil konanie útočníka ako pokus o teroristický útok a zneutralizoval ho paľbou. Palestínčan pri nej utrpel ľahké zranenie kolena. K zraneniam osôb na izraelskej strane nedošlo. Vlna podobných útokov palestínskych Arabov proti izraelským Židom vypukla v roku 2015. Počet takýchto útokov síce odvtedy postupne klesal, ale v posledných dňoch sa objavili obavy z ich opätovného nárastu. Koncom októbra bol totiž zneutralizovaný palestínsky útočník, ktorý mal v úmysle nožom zaútočiť na vojakov čakajúcich na autobusovej stanici na severe Predjordánska. K tomuto útoku došlo dva týždne po tom, ako 23-ročný Palestínčan v priemyselnom parku v izraelskej osade Barkan na západe Predjordánska zastrelil dvoch ľudí. Tretia osoba pri útoku utrpela zranenia. Útočník, 23-ročný Palestínčan, je stále na úteku. V podnikoch nachádzajúcich sa v priemyselnom parku v osade Barkan, ktorá leží približne 30 kilometrov severovýchodne od mesta Tel Aviv, pracujú Izraelčania aj Palestínčania. Park je často vydávaný za symbol ich spolužitia a hospodárskej spolupráce.


Šéf firmy Fiat Chrysler vidí priestor na zdvojnásobenie zisku do piatich rokov

Značka Jeep by mohla z celosvetového trhu so športovo-úžitkovými vozidlami získať zhruba pätinu.

DETROIT. Automobilka Fiat Chrysler by mohla do piatich rokov zvýšiť svoj zisk na dvojnásobok, a to najmä využitím potenciálu značky Jeep. Povedal to šéf automobilky Sergio Marchionne. Značka Jeep by mohla z celosvetového trhu so športovo-úžitkovými vozidlami (SUV) získať zhruba pätinu. Ak sa k tomu pridá plánované znižovanie firemných daní v USA, Marchionne nevylučuje, že v roku 2022 firma môže dosiahnuť zhruba dvojnásobok súčasného objemu zisku. Budúcu stratégiu firmy však už bude realizovať Marchionneho nástupca. Sergio Marchionne je rozhodnutý ukončiť pôsobenie vo Fiate začiatkom roka 2019 po 15 rokoch vo funkcii. Jeho nástupcom by mal byť jeden z manažérov spolupracujúcich na stratégii spoločnosti na nasledujúcich päť rokov. Analytici predpokladajú, že Marchionneho by mohol vo funkcii nahradiť finančný riaditeľ Richard Palmer. Veľké šance podľa nich majú aj šéf značky Jeep Mike Manley a Alfredo Altavilla, ktorý vrátil európske prevádzky Fiatu späť do zisku. Marchionne sa ku konkrétnym menám nevyjadril, uviedol len, že na užšom zozname sú mená spomínané v médiách, ale aj také, ktoré sa do ich pozornosti zatiaľ nedostali.


Meteorológovia upozorňujú na smog, hmlu a poľadovicu

BRATISLAVA. Rozptylové podmienky v ovzduší sú na mnohých miestach Slovenska nepriaznivé. Slovenský hydrometeorologický ústav (SHMÚ) preto vydal výstrahy 2. a 3. stupňa pred smogovou situáciou. Meteorológovia zároveň upozorňujú vodičov na celom území krajiny na hmlu a tvorbu poľadovice. Výstraha 3. stupňa pred závažnou smogovou situáciou platí v Košiciach a Banskej Bystrici. Smogovú situáciu a 2. stupeň výstrahy vyhlásil SHMÚ pre Bratislavu, Jelšavu, Malacky, Krompachy, Nitru, Prešov, Prievidzu, Senicu, Trnavu, Martin, Vrútky, Ružomberok, Žilinu, Topoľníky a Veľkú Idu. Meteorológovia zároveň upozorňujú vodičov na celom Slovensku na výskyt hmly s dohľadnosťou 50 až 200 metrov. Všetky sledované úseky ciest, rýchlostných komunikácií a diaľnic na Slovensku sú zjazdné. Vodiči by si však mali na niektorých miestach dávať pozor na zľadovatený sneh, zníženú viditeľnosť alebo by mali použiť snehové reťaze. Upozorňuje na to Slovenská správa ciest (SSC) na svojom webe zjazdnost.sk. Pred zľadovateným snehom varujú cestári na úsekoch ciest II/537 Podbanské - Tatranská Lomnica, II/578 Skalka - Kremnica a na cestách v okolí Popradu, Kremnice a Kokavy nad Rimavicou. Znížená viditeľnosť do 100 m je v okolí Nižnej Šebastovej Záborského, Holčíkoviec a Lučatína. Do 200 m v okolí Trenčína, Myjavy, Serede, Čataja, Medzilaboriec, Zelenej Vody, Nitry, Hanušoviec nad Topľou, Vranova nad Topľou, Turne nad Bodvou, Zelenča či Skalky nad Váhom. Na horskom priechode Vrchslatina sú potrebné snehové reťaze pre vozidlá nad 10 metrov celkovej dĺžky. Na ceste II/584 Srdiečko - Bystrá sú potrebné snehové reťaze pre všetku dopravu. Horský priechod Šútovce (cesta III/1774) je uzatvorený pre vozidlá nad 10 metrov dĺžky. Horský priechod Herlianske Sedlo (cesta II/546 v úseku Banské -Herľany) sa v zimnom období neudržiava. Nákladné vozidlá majú prejazd zakázaný. Cesty II/549 Úhorná - Krásnohorské Podhradie a III/3227 Hrabušická Píla - Stratená sú uzatvorené pre všetku dopravu. Cesty sú totiž v zimnom období neudržiavané.


Klimatický štrajk podporila aj akadémia vied a univerzity

Protest je plánovaný na predposledný septembrový piatok.

BRATISLAVA. Univerzita Komenského v Bratislave, Slovenská technická univerzita v Bratislave a Slovenská akadémia vied sa pridali ku globálnemu klimatickému štrajku a všetkých študentov, pedagogických a vedeckých zamestnancov aj širokú verejnosť vyzvali k účasti na piatkovom (20. 9.) protestnom zhromaždení. Informovala o tom hovorkyňa SAV Monika Hucáková. Klimatický štrajk organizovaný iniciatívou Fridays for Future sa uskutoční na štyroch miestach Slovenska - v Bratislave, Košiciach, Žiline a v Banskej Bystrici. Za protest sa postavilo 71 mimovládnych organizácií vrátane Greenpeace, iniciatívy My sme les, organizácie Amnesty International či Nadácie Zastavme korupciu. Podporuje ho aj Vysoká škola výtvarných umení, Univerzita veterinárskeho lekárstva a farmácie v Košiciach, či Stredná priemyselná škola strojnícka a elektrotechnická Levice. Nepriamo štrajk podporila aj prezidentka SR Zuzana Čaputová, ktorá v stredu (11. 9.) po stretnutí s predstaviteľmi environmentálnych neziskových organizácií a iniciatív, vrátane Fridays for Future, vyhlásila, že boj proti klimatickej kríze by mal byť prioritou celej krajiny a celého ľudstva. Pripomenula tiež, že pri každom veľkom cieli je potrebné spolupracovať a iniciatívy sú symbolom spolupráce.


Česká polícia odovzdala Rakúsku dvoch teroristov zadržaných v Prahe

Muž a žena čelia obvineniu z účasti v teroristickej skupine.

PRAHA. Česká polícia odovzdala v utorok rakúskym úradom dvoch Iračanov podozrivých z terorizmu, ktorých česká cudzinecká polícia zadržala minulú stredu na pražskom letisku. Dvojica podľa rakúskeho zatykača spolupracovala s ďalším Iračanom, ktorý je obvinený z dvoch útokov na vlaky v Nemecku, uviedol v stredu spravodajský server iDNES.cz. Tridsaťročný Amar Rahím Mahmúd Mahmúd a o tri roky mladšia Rijám Šukrí Salí Badríová, ktorí čelia obvineniu z účasti v teroristickej skupine a z financovania terorizmu, s odovzdaním súhlasili. "Odovzdanie oboch cudzincov sa uskutočnilo v utorok za prísnych bezpečnostných opatrení, avšak bez problémov. Na hranici si ich prevzala rakúska eskorta," uviedla pre iDNES.cz hovorkyňa policajného prezídia Hana Rubášová. Cudzinca poslal v piatok pražský mestský súd do väzby, odvtedy malo Česko na odovzdanie desať dní. Iračana, s ktorým muž a žena údajne spolupracovali, zadržali na začiatku minulého týždňa v Rakúsku. Podľa svojho obhajcu tvrdí, že s dvojicou zadržanou v Prahe nemá nič spoločné.


Nikaragujský prezident zrušil zmeny v systéme sociálneho zabezpečenia

Daniel Ortega oznámil, že odvoláva zmeny, ktoré vyvolali krvavé protesty-

MANAGUA. Nikaragujský prezident Daniel Ortega v nedeľu oznámil, že odvoláva zmeny v systéme sociálneho zabezpečenia, ktoré v uplynulom týždni vyvolali krvavé protesty, výtržnosti a rabovanie. Prezident Ortega v posolstve národu uviedol, že vláda zrušila zmeny v systéme sociálneho zabezpečenia zavedené 16. apríla. Zmeny mali pomôcť problémami zaťaženému systému sociálneho zabezpečenia v Nikarague, a to kombináciou zníženia benefitov a zvýšenia daní, napísala tlačová agentúra AP. Odvody do dôchodku sa mali zvýšiť pre zamestnancov i zamestnávateľov. Avšak tieto zmeny spustili protesty po celej stredoamerickej krajine a vyústili do zrážok s políciou, ako aj do rabovania. Demonštrácie však zrejme boli vyjadrením všeobecnejšej nespokojnosti s vládou. Pri protestoch došlo k poškodeniu viacerých vládnych budov. Do viacerých miest krajiny, v ktorých prebiehali protesty, boli v sobotu nasadení aj vojaci. Organizácie na ochranu ľudských práv informovali, že počas niekoľkodňových potýčok demonštrantov s políciou zahynulo najmenej 26 ľudí. V nikaragujskom hlavnom meste Managua výtržníci vyplienili desiatky obchodov. Medzi obeťami niekoľkodňových protivládnych protestov v Nikarague sa ocitol aj miestny novinár Ángel Gahona, ktorého zastrelili počas živého prenosu. Na ukončenie násilia v Nikarague vyzval v nedeľu už skôr i pápež František. Vzniknuté rozpory podľa jeho slov treba "vyriešiť mierovou cestou a so zmyslom pre zodpovednosť".


Argentínčania hlasujú v prezidentských voľbách

BUENOS AIRES. Argentínčania si v nedeľu volia nového prezidenta. V prieskumoch preferencií jasne vedie stredoľavicový politik Alberto Fernández, ktorého hlavným vyzývateľom je súčasný liberálny prezident Mauricio Macri. Informovala o tom agentúra AFP.   Volebné miestnosti sa otvorili o 08.00 h (12.00 h SEČ). Predbežné výsledky sa očakávajú v nedeľu večer miestneho času. Na priame víťazstvo potrebuje 60-ročný Fernández získať v prvom kole volieb najmenej 45 percent hlasov, alebo prípadne len 40 percent, ak bude mať náskok nad druhým najúspešnejším kandidátom najmenej 10 percentuálnych bodov. V opačnom prípade sa druhé kolo prezidentských volieb bude konať 24. novembra. Argentínski voliči si volia aj polovicu Poslaneckej snemovne a tretinu Senátu, guvernéra provincie Buenos Aires a starostu hlavného mesta. Prezidentské voľby sa v nedeľu konajú aj v Uruguaji. Očakáva sa, že do druhého kola postúpia dvaja kandidáti - bývalý starosta Montevidea Daniel Martínez a Luis Lacalle Pou, centristický bývalý poslanec Národnej strany. Uruguajčania si v nedeľu volia aj 99 poslancov a 30 senátorov. Okrem Argentíny a Uruguaja sa parlamentné voľby konajú aj na Haiti.


TECH_FMV škole vás učili o neandertálcoch nepravdy

Objavili dcéru neandertálcov a denisovanov.

Zatiaľ to vyzerá za najväčší antropologický a možno aj biologický objav tohto roku. Výskumníci totiž narazil na trinásťročné dievča, ktorej matka bola neandertálec, no otec denisovan. Už to samotné by bolo obrovské vedecké zistenie. Lenže ono znamená aj čosi ďalšie: pri moderných ľuďoch, neandertálcoch aj denisovanoch asi nemá najmenší zmysel uvažovať ako o rôznych druhoch. Pretože sme sa navzájom krížili a spoločné gény mám v sebe dodnes. Čo teda vedci našli, ako to našli a čo to všetko znamená, si vypočujte v podcaste TECH_FM. je program propagujúci vedu a nové technológie. Vzniká v spolupráci Tech.sme.sk a Rádia_FM a znie naživo v rozhlase každý štvrtok po 15:00.


Sudánska opozícia a vojenská rada dosiahli dohodu o dočasnej vláde

Dohodu o rozdelení moci sa podarilo dosiahnuť po dvoch dňoch rozhovorov.

CHARTÚM. Vodcovia protestov v Sudáne a predstavitelia vládnucej vojenskej rady dosiahli dohodu o vytvorení spoločnej prechodnej vlády. Informovala o tom v noci na piatok agentúra AFP. "Obe strany sa dohodli na vytvorení zvrchovanej rady s rotujúcim vojenským a civilným predsedníctvom na obdobie najmenej troch rokov," povedal novinárom mediátor Africkej únie (AÚ) Mohamed El Hacen Lebatt. Dohodu o rozdelení moci sa podarilo dosiahnuť po dvoch dňoch rozhovorov, ktoré pokračovali v stredu po tom, ako predchádzajúce kolo rokovaní stroskotalo v máji na otázke, či by mal tento orgán viesť civilista alebo vojak. K obnoveniu dialógu došlo po výzve Africkej únie (AÚ) a etiópskych sprostredkovateľov. Napätie v Sudáne sa zvýšilo po násilnej likvidácii tábora opozície zriadeného pred veliteľstvom armády v Chartúme, pri ktorom 3. júna prišli o život desiatky ľudí. Obe strany v tejto súvislosti podľa Lebatta súhlasili tiež s "podrobným, transparentným, celoštátnym a nezávislým vyšetrovaním všetkých poľutovaniahodných násilností", ktoré sa v Sudáne stali v posledných týždňoch. Vojenská rada pôvodne odmietla výzvu opozičnej skupiny Aliancia za slobodu a zmenu (ALC) na nezávislé vyšetrovanie udalostí z 3. júna a začala svoje vlastné vyšetrovanie. Vojenská rada prevzala moc v Sudáne po zosadení dlhoročného prezidenta Umara Bašíra z 11. apríla, čomu predchádzali niekoľko mesiacov trvajúce opozičné protesty.


V Moskve protestujú tisícky proti obmedzeniu slobody internetu

Ruské úrady začali tento mesiac blokovať Telegram, pretože jeho vedenie odmietlo úradom poskytnúť kľúč k rozšifrovaniu komunikácie.

MOSKVA. Tisíce ľudí protestujú v pondelok v ruskej metropole Moskva proti nariadeniu vlády, na základe ktorého došlo k blokovaniu prístupu k internetovej aplikácie Telegram. Ruský server Meduza uviedol, že na demonštrácii sa zúčastňuje viac ako 10.000 ľudí. Ruské úrady začali tento mesiac blokovať Telegram, pretože jeho vedenie odmietlo úradom poskytnúť kľúč k rozšifrovaniu komunikácie používateľov. Moskovský súd rozhodol, že aplikácia zostane zablokovaná dovtedy, kým úrady nebudú mať kľúč k dispozícii. Úrady tvrdia, že potrebujú prístup k týmto šifrovaným materiálom pri vyšetrovaní závažných zločinov vrátane teroristických útokov. Telegram vyvinul ruský podnikateľ Pavel Durov, ktorý tvrdí, že ruská tajná služba FSB porušuje práva používateľov. Úrady argumentujú tým, že aplikácia je v značnej miere využívaná násilnými extrémistami. Durov podľa agentúry Reuters opakovane vyhlásil, že jeho spoločnosť ruským úradom kľúč neposkytne. Telegram má celosvetovo viac než 200 miliónov užívateľov. V úsilí poškodiť fungovanie Telegramu ruská Federálna služba pre dozor v oblasti telekomunikácií, informačných technológii a masmédií (Roskomnadzor) zablokovala v uplynulých dňoch aj niektoré servery technologických gigantov Google a Amazon, čo malo nepriaznivý vplyv na funkčnosť miliónov rukých webových stránok.


Lekári sa s Dôverou a VšZP stále nedohodli

Ambulancie, ktoré majú výpovede s Dôverou, ich stiahnuť nemienia.

BRATISLAVA. Ambulantní lekári sa stále nedohodli so súkromnou Dôverou a štátnou Všeobecnou zdravotnou poisťovňou (VšZP) na podmienkach spolupráce. Pacientom tak hrozí, že by im od prvého októbra tohto roka nemusela byť preplatená zdravotná starostlivosť v asi 2000 ambulanciách. Doktori aj zdravotné poisťovne však v tejto súvislosti hovoria ako o krajnej možnosti, avizujú ďalšie rokovania a veria v dohodu. Lekári trvajú na svojich požiadavkách, chcú pre svoje ambulancie viac peňazí, sú však ochotní robiť drobné kompromisy. Ambulancie združené vo Zväze ambulantných poskytovateľov (ZAP) sú od prvého júla tohto roka vo výpovediach so súkromnou zdravotnou poisťovňou Dôvera. Nemienia ich stiahnuť. "Od našich nárokov neupustíme, sme v tejto veci ochotní robiť len kozmetické úpravy," povedal dnes novinárom Marian Kollár, predseda správnej rady ZAP. Zväz od Dôvery žiada napríklad navýšenie platieb pre špecialistov o desať percent, pre všeobecných lekárov v rámci kapitácie mesačne o jedno euro na pacienta viac. "Úžitok musí pocítiť pacient, požadujeme, aby vyššie platby viedli k zvyšovaniu kvality zdravotnej starostlivosti a zlepšeniu manažmentu pacienta," povedal PR špecialista Dôvery Matej Štepianský. Dôvera napríklad požaduje znížiť zbytočné predpisovanie antibiotík či nárok pacienta objednať sa na vyšetrenie. ZAP rokuje aj s VšZP. Zmluvy má platné do konca tohto septembra. Lekári sa majú s predstaviteľmi poisťovne stretnúť v stredu (13.9.). Ambulancie od VšZP žiadajú pre špecialistov navýšenie platieb o 14 percent, v prípade všeobecných lekárov platí rovnaká podmienka ako v Dôvere. "V priebehu jedného roka sme zvýšili platby ambulantnému sektoru v priemere o 16 percent, neodrazilo sa to však vo zvýšení poskytovanej zdravotnej starostlivosti, preto v rámci pokračujúcich rokovaní navrhujeme podmieniť prípadnú úpravu cien skvalitnením manažmentu pacienta," povedala nedávno hovorkyňa VšZP Viktória Vasilenková. Rokovania prebiehajú aj so súkromnou zdravotnou poisťovňou Union ZP. Zmluvy s dohodnutými podmienkami tam majú uzatvorené do konca marca budúceho roka, ambulancie majú na ňu rovnaké požiadavky ako v prípade Dôvery. "So ZAP vytvárame pracovné skupiny, aby sme spolupracovali na príprave možných úprav pre ďalšie obdobie," povedala nedávno hovorkyňa Union ZP Beáta Dupaľová Ksenzsighová. Asociácia na ochranu práv pacientov podporuje boj ambulancií za vyššie platby do systému, formu výpovedí však označila za neetický krok.


Nálety na dve rôzne oblasti zabili v Sýrií 32 ľudí vrátane 8 detí

DAMASK. Osem detí sa nachádzalo medzi najmenej 32 ľuďmi zabitými pri dnešných náletoch na dve rôzne oblasti v Sýrii, ovládané povstalcami. Informovala o tom dnes organizácia Sýrske pozorovateľské centrum pre ľudské práva (SOHR). Neidentifikované stíhačky dnes zasiahli hlavnú ulicu v povstaleckom meste v oblasti Východná Ghúta pri okraji sýrskej metropoly Damask. O život prišlo 16 civilistov a 60 ďalších ľudí utrpelo zranenia. V posledných dňoch sa zintenzívnili boje medzi vládnymi vojakmi a povstalcami v Damasku aj v jeho okolí, keďže každá strana konfliktu sa tam snaží dobyť ďalšie územie. Na iných miestach Sýrie zahynulo v noci nadnes pri podozrivých ruských náletoch na povstaleckú baštu v severozápadnom meste Idlib takisto 16 ľudí. Uviedlo to SOHR, ktoré zhromažďuje informácie pomocou siete aktivistov pôsobiacich priamo v Sýrii. Letecké útoky cielili na štvrť v Idlibe, kde sa nachádza väznica. Medzi zabitými boli väzni, dozorcovia a ďalší zamestnanci, oznámilo SOHR. Idlib je hlavné mesto rovnomennej provincie, ktorá je väčšinou v rukách povstalcov, vedených skupinou Džabhat Fath aš-Šám napojenou na medzinárodnú teroristickú sieť al-Káida. Rusko, veľký spojenec sýrskeho prezidenta Bašára Asada, podniká nálety v Sýrii od septembra 2015. V posledných mesiacoch zintenzívnila nálety v provincii Idlib koalícia vedená Spojenými štátmi, ako aj režim podporovaný Ruskom, napísala dnes tlačová agentúra DPA. Skupina Džabhat Fath aš-Šám a extrémistická organizácia Islamský štát (IS) sú vylúčené z prímeria, vyrokovaného Ruskom a Tureckom, ktoré začalo v Sýrii platiť koncom vlaňajšieho decembra. Najnovšie násilie prebieha práve v čase nového kola mierových rozhovorov sýrskej vlády a opozície v Ženeve, ktoré sprostredkovala Organizácia Spojených národov (OSN). Sýrsky konflikt sa začal v marci 2011 pokojnými protivládnymi protestmi, ktoré však vyústili do rozvinutej vojny medzi sýrskym režimom, opozičnými povstalcami, kurdskou menšinou žijúcou v regióne a džihádistami.


Slovenkám nevyšla streľba, majsterkou Európy vo vytrvalostných pretekoch je Starychová

Zo slovenských biatlonistiek bola najlepšia skúsená Jana Gereková.

DUSZNIKI-ZDRÓJ. Ruská biatlonistka Irina Starychová aj vďaka dokonalej streľbe zvíťazila v stredajších vytrvalostných pretekoch na 15 km na úvod programu žien na otvorených majstrovstiev Európy v poľskom stredisku Duszniki-Zdrój. Druhá s jedným nesklopeným terčíkom a mankom 1:03,8 minúty skončila jej krajanka Svetlana Slepcovová. Tretia tiež s jednou trestnou minútou bola Ukrajinka Anastasia Merkušinová (+1:05,0). Zo štvorice Sloveniek sa najviac darilo Jane Gerekovej - obsadila 26. miesto so štyrmi chybami na strelnici, zaostala o 5:58,6 minúty. Ivona Fialková obsadila 44. priečku, Alžbeta Majdišová uzavrela prvú päťdesiatku a Terézia Poliaková figuruje na 55. pozícii vo výsledkovej listine s 85 menami. V dopoludňajších vytrvalostných pretekoch mužov na 20 km sa presadil Rus Alexander Loginov, najlepším Slovákom bol 34. Tomáš Hasilla. Vo štvrtok bude voľný deň, v piatok prídu na rad šprinty, v sobotu stíhačky a v nedeľu štafety miešaných dvoj- aj štvorčlenných družstiev. Na kontinentálnom šampionáte prístupnom aj pre mimoeurópskych pretekárov absentuje väčšina členov špičky, ktorá sa po náročnom januárovom programe Svetového pohára (konali sa tri kolá) koncentruje na MS v rakúskom Hochfilzene (9. - 19. februára). Vlani na ME v ruskom Ťumeni získala Paulína Fialková striebro z pretekov s hromadným štartom (teraz sa namiesto nich konali práve vytrvalostné preteky, aby dostalo šancu viac adeptov) a na druhej priečke skončila aj početnejšia mixštafeta zo SR v zložení Paulína Fialková, Jana Gereková, Matej Kazár a Martin Otčenáš.


Stavebníkom v Nemecku porastú platy. Sudca rozhodol o ich zvýšení

S dohodou budú musieť do 14 dní vyjadriť súhlas všetky zainteresované grémiá.

BERLÍN. Po dlhej noci rokovaní došlo v Nemecku v sobotu k rozhodnutiu o výraznom raste tarifných platov 800-tisíc zamestnancov v stavebníctve. Rozhodnutie prijal arbitrážny sudca Wolfgang Clement. Informovali o tom zamestnávatelia a predstavitelia odborového zväzu IG BAU. Posledné rokovanie partnerov trvalo 19 hodín. S dohodou budú musieť do 14 dní vyjadriť súhlas všetky zainteresované grémiá, ktorých sa závery dohody dotýkajú. Podľa výroku sudcu v starých spolkových krajinách sa mzdy stavbárov s platnosťou od 1. mája zvyšujú o 5,7 % a v nových krajinách o 6,6 %. V nových krajinách od 1. júna 2019 stúpnu ešte o 0,9 %. Stavbári dostanú k tomu ešte viaceré jednorazové príplatky. Predseda IG BAU Robert Feiger vyslovil s rozhodnutím arbitrážneho sudcu spokojnosť. Odborári žiadali rast miezd o 6 % na 12 mesiacov. Zamestnávatelia ponúkali ich zvýšenie o 4,2 % s platnosťou na 24 mesiacov. Okrem toho zamestnancom prisľúbili jednorazový bonus 400 eur.


Pri Líbyi sa potopila loď, sedem ľudí je nezvestných

Šesť členov posádky sa podarilo zachrániť.

TRIPOLIS, ISTANBUL. Sedem ľudí je nezvestných po tom, čo sa pri líbyjskom pobreží potopila vo štvrtok nákladná loď plaviaca sa pod tureckou vlajkou. Šesť členov posádky plavidla, tureckých občanov, sa podarilo zachrániť, všetci sú v dobrom stave, informovali líbyjské i turecké zdroje. Príčinou nešťastia, ku ktorému došlo v okolí mesta Misuráta, bolo podľa informácií tureckého rezortu dopravy nepriaznivé počasie. Loď, ktorá sa potopila, smerovala do Líbye s nákladom mramorových dosiek.


Spoločné cvičenia japonských a amerických vojakov budú pokračovať

Obe krajiny chcú spolupracovať s ďalšími štátmi a na mori aktívne kontrolovať, či sa Severná Kórea nepokúša obchádzať medzinárodné ekonomické sankcie.

TOKIO. Americký minister obrany Jim Mattis sa v piatok v Tokiu stretol so svojím japonským rezortným kolegom Icunorim Onoderom. Obaja ministri sa dohodli na pokračovaní vojenských cvičení a posilnení spoločnej vojenskej aliancie. Chcú tiež spolupracovať s ďalšími krajinami a na mori aktívne kontrolovať, či sa Severná Kórea nepokúša obchádzať medzinárodné ekonomické sankcie. Mattis, ktorý je momentálne na turné po ázijských krajinách, sa pokúša rozptýliť obavy spojencov súvisiace s pokračujúcimi rokovaniami o denuklearizácii Severnej Kórey. Vo štvrtok navštívil Južnú Kóreu, kde prisľúbil zachovanie súčasného počtu amerických vojakov na Kórejskom polostrove. Pred príchodom do Soulu rokoval s čínskymi lídrami v Pekingu, pričom hlavnou témou bola rovnako denuklearizácia Kórejskej ľudovodemokratickej republiky.


PÍŠE JURAJ MESÍKJadrové strašenie nie je v ruskom arzenáli nové

Reči o atómovej vojne majú na Západe vyvolať strach z Ruska. Ich adresátom sú aj Rusi zvyknutí na život v hystérii militarizmu.

Autor je publicista. Jeden z posledných hitov psychologickej vojny proti Západu je vyvolávanie novej vlny strachu z jadrovej vojny. Jadrové strašenie nie je v ruskom arzenáli nijako nové: jadrové bomby spomínal vo svojej reči po okupácii Krymu Putin, aby zastrašil bezjadrovú Ukrajinu, strategickými bombardérmi sa vyhrážal Moldavcom podpredseda ruskej vlády Rogozin. Čerstvá vlna strašenia je živená rozsiahlym cvičením civilnej obrany v Rusku, na ktorom sa údajne zúčastnilo 40 až 50 miliónov ľudí, a presunom ruských rakiet Iskander do Kaliningradskej oblasti na severe Poľska, okupovanej Rusmi od konca druhej svetovej vojny. Strašenie jadrovou vojnou slúži najmä živeniu strachu medzi Rusmi s cieľom udržať podporu čoraz biednejších obyvateľov pre ďalšiu militarizáciu krajiny. Jeho druhou cieľovou skupinou sú Európania. Tí by sa podľa predstáv ruských taktikov hybridnej vojny mali pri počutí o ruských atómových bombách nervovo zosypať a žiadať aspoň vystúpenie ich krajiny zo systému spoločnej obrany Západu, ak už nie rovno rozpustenie NATO. Potom už bude dobre, nikto nás už nebude strašiť atómovými bombami a budeme žiť dlho šťastní pod ochranou mocných ruských zbraní... Presne ako v rozprávkach. Prečo Slováci ani ostatní Európania neberú ruské rinčanie atómovými bombami vážne? Niektorí preto, lebo chápu, že predstierať oveľa väčšiu silu, ako skutočne máte, je bežnou taktikou v mnohých konfliktoch. Tento mechanizmus nie je len ľudský – aj niektoré žaby sa nafúknu na oveľa väčšie, aby odstrašili útočníka. Svet vie, že Rusko sa môže vojnou s použitím jadrových zbraní len zničiť. Je to klimaticky najchladnejšia krajina na svete a jadrová zima spustená už stredne veľkou jadrovou vojnou by vyhubila rozsiahle územia Ruska aj bez toho, aby ich akákoľvek bomba zasiahla. Profesor Alan Robock z Rutgersovej univerzity už pred rokmi zistil, že k uvrhnutiu sveta do hlbokej nukleárnej zimy stačí jadrová vojna medzi Pakistanom a Indiou, pričom obe tieto krajiny majú v porovnaní s Ruskom a USA len malý zlomok počtu jadrových hlavíc. Už takáto vojna tisíce kilometrov od Ruska by premenila jeho obrovskú časť na bezútešnú tundru a milióny Rusov vrhla do hladu.   Hovoriť o jadrovej vojne môže len úplný blázon. Trúsenie rečí o jadrových bombách je hra na blázna podľa scenára, keď sa 50-kilový opilec vrhá na 120-kilového chlapa a kričí pritom „držte ma, lebo ho zabijem“. Ako hovoria osvietenejší Rusi, všetko, čo môže Kremeľ urobiť, je „ešte hodiť atómovú bombu na Voronež“. Teda na vlastné mesto. V poslednom čase sa z Ruska šíria správy o duševnom ochorení podplukovníka KGB Putina. Novinár Šenderovič v rozhovore pre Petru Procházkovú o ňom povedal: „Stal sa z neho ťažký prípad pre psychiatra. Nikoho k sebe nepustí, obklopil sa astrológmi, čarodejníkmi, vedmami...“ V Moskve žijúci profesor Valerij Solovej v posledných týždňoch opakovane spomenul predčasné prezidentské voľby v Rusku v roku 2017 a možnosť, že budú bez Putina. Či sú správy o duševnej chorobe Putina reálne, alebo sú len spravodajskou hrou, ukáže čas. Pokiaľ by sa potvrdili, je v životnom záujme ruských elít udržať svojho pacienta na uzde – a uchrániť tak sebe aj svojim deťom šancu užívať si svoje ťažko nakradnuté majetky spoľahlivo uložené a investované na bezpečnom Západe, kde im ich cár nevie zobrať. Prečo hrozba jadrovej vojny skutočne desí veľkú časť obyvateľov Ruska, je tiež pochopiteľné. Generácie Rusov prežili život v atmosfére vybičovaného militarizmu a strachu zo Západu, vojnová hystéria dosiahla v mesiacoch po okupácii Krymu a rozpútaní vojny proti Ukrajine nové maximá. Rusi tiež najlepšie vedia, že ak bude vojna so Západom, budú to oni, kto prinesie najtragickejšie obete, pretože ich životy nemajú v očiach ich pánov žiadnu cenu. Archívy zachovali spomienky generála Dweighta Eisenhowera, hlavného veliteľa spojeneckých síl v Európe, na jeho sovietskeho partnera, maršála Georgija Žukova. Eisenhower spomínal na svoj údiv, keď mu Žukov vysvetľoval, ako prekonáva sovietska armáda v boji nemecké mínové polia: pošleme dopredu pešiakov, a keď míny povybuchujú, prejdú v ich stopách tanky už bezpečne. Logika je jasná – ľudí je ľahko nahradiť, stroje nie. Čo už Žukov Eisenhowerovi nepovedal je, že za tými pešiakmi kráčajúcimi cez mínové pole boli rozostavené guľomety NKVD (predchodkyne KGB) s rozkazom strieľať na tých, ktorí by sa otočili alebo by cez mínové pole odmietli ísť vpred. Rusi sa skutočne majú koho báť. Svojich vlastných Ivanov Hrozných, Rasputinov, Berijov a Stalinov.   Tento text ste mohli čítať vďaka tomu, že platíte za obsah. Vážime si to.


Výbor o kontrole sociálky u novinárky Tódovej nebude

Predsedníčka výboru Anna Verešová vyzýva ministra Richtera, aby sa ospravedlnil.

BRATISLAVA. Mimoriadny Výbor pre ľudské práva a národnostné menšiny sa dnes konať nebude. Agentúru SITA o tom informoval hovorca hnutia OĽaNO Matúš Bystriansky. Témou zasadnutia mala byť kontrola sociálneho pracovníka u novinárky Denníka N Moniky Tódovej. Predsedníčka výboru Anna Verešová zrušila dnešné mimoriadne zasadnutie pre ohlásenú neprítomnosť väčšiny členov. Zároveň vyzýva ministra práce, sociálnych vecí a rodiny Jána Richtera (Smer-SD), aby sa ospravedlnil. „Často z úst členov vlády a koaličných poslancov počúvame výčitku, že pri kauzách používame iba informácie z médií. Práve preto som zvolala mimoriadne zasadnutie, aby nás o nových skutočnostiach v opäť nastolenej kauze ´náhodnej´ kontroly u známej novinárky z roku 2017 informoval priamo minister práce, sociálnych vecí a rodiny a tiež generálny riaditeľ Ústredia práce, sociálnych vecí a rodiny Marián Valentovič. Je mi ľúto, že poslanci berú na ľahkú váhu prípad, kde bola mafiou hrubo zneužitá štátna moc,“ vyjadrila sklamanie Verešová.Valentovič mal členom výboru vysvetliť zapojenie vedúceho zamestnanca ústredia do sledovania novinárov, minister Richter mal podať informácie o opatreniach v kontrolnom systéme, ktoré boli prijaté po tejto kauze pred dvoma rokmi a tiež o vyhodnotení systému, podľa ktorého rodičia musia hlásiť štátu každú zmenu v starostlivosti o dieťa od troch rokov. „Mám déja vu, pretože takto isto poslanci ignorovali mimoriadne zasadnutie výboru k tejto kauze už pred dvoma rokmi. Podozrenia zo šikany a pokusu zdiskreditovania nepohodlného človeka odmietli a našu snahu o dôkladné vyšetrenie tohto prípadu označili za politikárčenie. Podobne to bolo aj v kauze Čistý deň. V súčasnosti sa ukazuje, že v obidvoch prípadoch sme mali pravdu. Čo všetko sa odvtedy mohlo stať a čo všetko sa nemuselo stať, keby minister Richter a poslanci nebagatelizovali prácu opozície,“ tvrdí poslankyňa za OĽaNO.Ako uviedla členka ľudskoprávneho výboru a poslankyňa za OĽaNO Elena Červeňáková, aj verejná ochrankyňa práv Mária Patakyová sa vyjadrila, že v prípade išlo o zásah do práva na súkromie zaručeného v našej ústave. "Takáto šikana nepohodlných ľudí predstavuje ohrozenie demokracie. Opatrenia a náprava stoja nejaký čas, ale ospravedlnenie nestojí nič," vyjadrila sa Červeňáková. "Samozrejme, správnym krokom bolo podanie trestného oznámenia zo strany ústredia na svojho bývalého zamestnanca zo zneužitia právomoci verejného činiteľa a neoprávneného nakladania s osobnými údajmi. Avšak namieste je aj verejné ospravedlnenie dotknutej novinárke generálneho riaditeľa Valentoviča a ministra práce Richtera, ku ktorému ich týmto vyzývam,“ uzavrela Anna Verešová. Koncom mája Denník N informoval o tom, že súčasťou komanda na sledovanie novinárov obvineného Mariana Kočnera bol aj Juraj Škríp, riaditeľ odboru pomoci v hmotnej núdzi a štátnych sociálnych dávok na Ústredí práce, sociálnych vecí a rodiny. Ten poslal pred takmer dvoma rokmi kontrolu k reportérke Denníka N. V máji dal podľa informácií Denníka N Juraj Škríp výpoveď a vypočúva ho polícia. Ústredie práce, sociálnych vecí a rodiny podalo trestné oznámenie na bývalého štátneho zamestnanca ústredia. "Na základe medializovaných informácií, ktoré boli v pondelok zverejnené, podávame trestné oznámenie na bývalého štátneho zamestnanca Ústredia práce, sociálnych vecí a rodiny J. Š. pre podozrenie z naplnenia skutkovej podstaty trestného činu zneužívania právomocí verejného činiteľa podľa Trestného zákona v jednočinnom súbehu s trestným činom neoprávneného nakladania s osobnými údajmi podľa Trestného zákona, ktorých sa mal dopustiť zneužívajúc svoje postavenie verejného činiteľa v úmysle zadovážiť sebe alebo inému prospech, a to bez vedomosti Ústredia práce, sociálnych vecí a rodiny," uviedla hovorkyňa úradu Jana Lukáčová.


V parlamente budú riešiť pokutu pre Matoviča

O tom, že Matovič porušil zákon rozhodol už ústavný súd.

BRATISLAVA. Parlamentný výbor pre nezlučiteľnosť funkcií sa bude v utorok 28. marca opäť zaoberať lídrom hnutia Obyčajní ľudia a nezávislé osobnosti (OĽaNO-NOVA) Igorom Matovičom po tom, čo ústavný súd rozhodoval o jeho pokute za aktívnu živnosť. Ako 10. marca Matovič povedal, rozhodnutie Ústavného súdu (ÚS) Slovenskej republiky rešpektuje, no považuje ho za „za čisto politické rozhodnutie“. „Proti nemu sa nemôžem odvolať, nemožno podať opravný prostriedok,“ povedal. Ústavný súd rozhodoval po tom, čo Matovič nemal po druhýkrát ako poslanec NR SR pozastavenú živnosť. O tom, že Matovič porušil zákon o ochrane verejného záujmu a že musí zaplatiť pokutu vo výške šesť mesačných platov rozhodol II. Senát ÚS SR Ladislava Orosza, ktorý mu dal najprv za pravdu, ale plénum súdu nakoniec rozhodlo inak. Podľa Matoviča sú všetci sudcovia ÚS SR dnes nominanti vládnej koalície alebo HZDS. „Toto bola čisto politická otázka, v takejto situácií by mal byť ÚS SR baštou demokracie,“ povedal Matovič. „Čím som ohrozil verejný záujem? Že som mal mŕtvy živnostenský list na poličke, na ktorý som vôbec nepodnikal?“ pýtal sa líder OĽaNO. Jeho advokát Miroslav Kadúc a exposlanec NR SR priblížil, že Výbor NR SR pre nezlučiteľnosť funkcií v júni pokračoval v konaní, ktoré sa začalo ešte počas minulého volebného obdobia. „Výbor rozhodol o udelení pokuty aj napriek tomu, že celý výbor sa uzniesol vo svojom rozhodnutí na tom, že „nepredpokladá, že verejný funkcionár živnostenskú činnosť aktívne vykonával,“ povedal. Aj samotný výbor rozhodnutie považoval podľa Kadúca za nespravodlivé. Požiadali ÚS SR aby povedal, ako je to do budúcna, či nepozastavená živnosť je problémom aj vtedy, ak verejný funkcionár aktívnu činnosť za účelom zisku nevykonáva.„Senát ústavného súdu prijal náš podnet na ďalšie konanie a následne požiadal plénum ÚS SR o zjednocujúce stanovisko. Senát povedal, že podnikateľ, ktorý nevykonáva sústavnú činnosť na dosiahnutie zisku, nepodniká. Súd povedal, že výbor musí zistiť, či aktívne vykonával činnosť za účelom zisku,“ dodal s tým, že súd im dal vo väčšine vecí za pravdu. „Potom zasadlo plénum ÚS SR v počte osem členov a návrh zamietlo,“ dodal Kadúc s tým, že z trinástich sudcov bolo prítomných len osem a na prijatie návrhu je potrebná väčšina, teda sedem hlasov. Aj napriek tomu, že bol návrh zamietnutý, plénum odkazovalo na predchádzajúce rozhodnutia. „A tu je kameň úrazu,“ povedal Kadúc. ÚS SR v minulosti päťkrát v podobných prípadoch konštatoval, že „nie je podstatné, či verejný funkcionár mal z činnosti príjem, ale či v tom období podnikal“. „Plénum sa k tomu postavilo alibisticky tak, že návrh zamietlo,“ dodal. Vo veci rozhodol ÚS SR na verejnom zasadnutí 2. marca 2017. Rozhodnutie Výboru Národnej rady Slovenskej republiky pre nezlučiteľnosť funkcií zo 16. júna 2016, na základe ktorého poslanec NR SR Igor Matovič (OĽaNO-NOVA) dostal pokutu 12-tisíc eur, potvrdil rozhodnutím II. senát Ústavného súdu SR. Výbor NR SR pre nezlučiteľnosť funkcií udelil Matovičovi sankciu 12-tisíc eur za to, že v roku 2013 mal platnú živnosť 21 dní, pretože ju zabudol pozastaviť. Líder obyčajných ľudí sa obrátil so sťažnosťou voči pokute na ústavný súd, ktorý rozhodol o jej zákonnosti. Ako agentúre SITA povedal šéf výboru Martin Poliačik (SaS), nevie odhadnúť, či Matovič príde o poslanecký mandát, alebo len zaplatí pokutu. „Ja osobne som za udelenie pokuty," uviedol. „Tým, že súd odmietol dať zjednocovacie stanovisko, ktoré sme čakali, keď sme pozastavili všetky konania, ktoré sme na výbore v tejto veci mali, dalo sa predpokladať, že súd potvrdí staršie vyjadrenia a potvrdí rozhodnutie výboru. Pre nás to znamená, že všetky konania vo veci živností verejných funkcionárov znovu obnovíme a budeme rozhodovať aj podľa judikatúry ústavného súdu, ktorá je pre nás smerodajná,“ povedal Poliačik.Rozhodnutie ústavného súdu sa dotkne aj iných poslancov, ktorí porušili zákon ako Matovič. Podobnej chyby ako líder OĽaNO sa dopustili poslanci Eugen Jurzyca (SaS), Stanislav Kubánek (Smer) a Peter Šuca (Smer).


Slovensko má podľa Danka problémy s antisemitizmom

Danko chce na jeseň v parlamente presadiť novú legislatívu, ktorá by rázne zakročila proti antisemitizmu.

JERUZALEM. Na Slovensku máme podľa predsedu Národnej rady Andreja Danka problém s antisemitizmom. Danko na stretnutí s izraelským predsedom Knessetu Yuli Edelsteinom povedal, že sa bude snažiť na jeseň v parlamente presadiť novú legislatívu, ktorá by rázne zakročila proti antisemitizmu. Definícia antisemitizmu na Slovensku bude podľa Danka vychádzať z izraelskej legislatívy. „Urobím všetko pre to, aby táto téma nezostala opomenutá,“ dodal šéf Národnej rady. Práve na pôde Knessetu podľa Danka bolo treba povedať, že máme na politickej pôde problém s ĽSNS. Zdôraznil, že médiá by si mali všímať prejavy intolerancie a antisemitizmu, pretože ovplyvňujú našu mládež. Edelstein konštatoval vynikajúce vzťahy so Slovenskom. Pripomenul, že Česká republika otvára v Izraeli kultúrne centrum a vyslovil vieru, že tak urobia ďalšie európske krajiny vrátane Slovenska. Poďakoval Dankovi za zorganizovanie medzinárodnej konferencie proti nenávisti na internete v júni v Bratislave. Český predseda Senátu Milan Stěch, ktorý je tiež na návšteve Jeruzalema a bol na stretnutí v Knessete spolu s Dankom. Stěch zdôraznil, že židovská komunita v európskych mestách mala veľký podiel na pomoci pri zakladaní Československej republiky v roku 1918. Zároveň dodal, že prejavy antisemitizmu sú v Českej republike na minimálnej úrovni. Podľa Danka je symbolické, že sa v Knessete stretáva spolu s českým partnerom, pretože bez pomoci Židov by ČSR v roku 1918 nevznikla. „Priateľstvo a pomoc Masarykovi a Štefánikovi sme vám opätovali pri vzniku štátu Izrael a vy ste na nás nezabudli v roku 1993,“ vyhlásil Danko s tým, že bez Židov by nebola Bratislava a nemali by sme svoju históriu. Danko vyzdvihol spoluprácu s Knessetom v boji proti šíreniu klamlivých informácií na internete. „Ďakujem vám, že vaše zákony môžeme od vás preberať,“ uviedol Danko.Slovensko môže byť podľa Danka strategickým lídrom v oblasti ochrany dát, pretože EÚ v tejto oblasti zaspala. Danko otázku kybernetickej bezpečnosti považuje za jednu za najdôležitejších. „Izrael totiž patrí k svetovým lídrom v informačných technológiách,“ uviedol s tým, že dnes prevádzkovatelia internetových stránok sledujú správanie ľudí a môžu ich komukoľvek predať. „Skenovanie dát rôznymi aplikáciami, keď si prevádzkovatelia vedia zistiť návyky, priateľov a môžu to predať obchodným spoločnostiam, to sú vážne otázky,“ konštatoval.Obrovský potenciál vidí Danko v rozvoji cestovného ruchu. Ročne na Slovensko príde viac ako 40-tisíc izraelských turistov. Nové príležitosti ponúkajú aj obchod a investície. Izraelské firmy majú rozsiahle skúsenosti v oblasti energetiky, zdravotníctva, kybernetiky, ako aj bezpečnosti. Danka dnes v izraelskom Knessete privítali len jednou slohou slovenskej štátnej hymny, aj keď oficiálne má dve. Keďže v Izraeli je súčasne aj český predseda Senátu Milan Stěch a pred Knessetom ich vítali spoločne, najprv v podaní dychovej hudby zaznela česká a po nej jedna sloha slovenskej štátnej hymny. Kedysi prvá sloha Kde domov muj a prvá sloha slovenskej hymny Nad Tatrou sa blýska boli hymnou spoločného štátu Čechov a Slovákov.Odborníčka na protokol z banskobystrickej Univerzity Mateja Bela z Katedry medzinárodných vzťahov a diplomacie Mária Holubová tvrdí, že táto verzia v prípade, že slohy predelili, v zahraničí postačuje. Prvé slohy hymien v Knessete predelili, bola medzi nimi prestávka. "Nie je to žiadny protokolárny lapsus," povedala s tým, že sa to bežne deje. Ako však zdôraznila, iné by to bolo na Slovensku, ak by sa hymna spievala.Nie je to prvýkrát, čo slovenskému štátnemu predstaviteľovi zahrali skrátenú verziu hymny. V roku 2011 sa takto začala oficiálna návšteva predsedníčky vlády Ivety Radičovej v Chorvátsku. Pri jej privítaní zahrala dychová hudba len prvú slohu slovenskej štátnej hymny.


Bratislavské letisko chce postaviť aj parkovací dom

Parkovací dom by mohli postaviť pred terminálom.

BRATISLAVA. Problémy s parkovaním pred Letiskom M. R. Štefánika v Bratislave má okrem vybudovania 347 parkovacích miest v západnej časti areálu letiska pomôcť vyriešiť aj postavenie parkovacieho domu pred terminálom. Avizuje to predseda predstavenstva letiska Jozef Pojedinec. Nové parkovisko s 347 parkovacími miestami plánujú podľa predloženého zámeru vybudovať na Ivanskej ceste v tesnej blízkosti letiska a budovy štátneho podniku Letové prevádzkové služby. Vedenie letiska by chcelo začať s jeho výstavbou v novembri. Náklady predpokladá vo výške 600.000 až 800.000 eur. "Objednali sme si projektovú dokumentáciu a momentálne je v štádiu posudzovania vplyvov na životné prostredie (EIA), nejde však o parkovisko bezprostredne pri termináli," podotkol Pojedinec. Navrhované parkovisko bude slúžiť na zvýšenie kapacity a komfortu parkovania pre zamestnancov a návštevníkov letiska. V plánoch je však aj vybudovanie parkovacieho domu. "Posudzujeme dopravnú štúdiu, ktorú sme si nechali vypracovať ohľadne riešenia parkovania bezprostredne pred terminálovým priestorom a následne by sme chceli spustiť proces výberu projektanta na vybudovanie parkovacieho domu v etapách," priblížil Pojedinec. Najprv by chceli vybudovať plochu, na ktorej by sa dalo parkovať a následne mimo sezóny by dobudovali parkovací dom.


PODCAST DEJINYZa fotky husákovských rokov zaplatil slobodou. Fotograf Štreit spomína na normalizáciu

Jindřich Štreit dokumentoval život na československom vidieku

(Ab)normalizace – tak znel názov exteriérovej výstavy fotografií, ktorú si mohli minulý rok pozrieť aj obyvatelia či návštevníci Bratislavy a ktorá dokumentovala život na českom či československom vidieku v 70. a 80. rokoch.  Jej autor – Jindřich Štreit – strávil tieto husákovské roky s fotoaparátom v ruke a zachytil absurditu, no zároveň smutnú realitu tejto doby. Oboje pocítil aj na vlastnej koži, keď bol obvinený z hanobenia republiky a väznený za sériu fotografií, ktoré už na prvý pohľad pôsobia nevinne. Veď napokon schôdze, odovzdávania diplomov predstaviteľmi Národného výboru, cvičenia civilnej obrany, prvomájové sprievody či voľby s jednotnou kandidátnou listinou Národného frontu boli výjavy či skôr predstavenia, ktoré v prostredí českej dediny sami od seba nadobúdali svoj úsmevný až bizarný charakter. Čo teda normalizačný režim provokovalo na tvorbe jedného nenápadného fotografa v moravskom Sovinci a ako si na tieto roky spomína sám Jindřich Štreit, ktorého prácu dnes poznajú po celom svete? Čo jeho súčasné dielo hovorí o našej dobe? S českým fotografom Jindřichom Štreitom sa rozprával Jaro Valent s časopisu Historická revue. Rozhovor bol realizovaný vďaka podpore agentúry CzechTourism Slovensko. Aktuálnu výstavu Jindřicha Štreita Radosti i Strasti života nájdete v Galérii Nadácie SLOVAK PRESS PHOTO v Zichyho paláci na Ventúrskej 9 v Bratislave do 15. augusta. Všetky podcasty SME nájdete na linku podcasty.sme.sk. SME každý pracovný deň ráno vydáva denný spravodajský podcast Dobré ráno, ktorý ponúka prehľad najdôležitejších správ dňa. Zoom je denný vedecký podcast denníka SME a Rádia_FM. Každý deň správy zo sveta vedy, vedeckých osobností a ďalších objavov. Klik je týždenný podcast, komentovaný prehľad technologických správ, o udalostiach, ktoré sa udiali vo svete IT, médií a sociálnych sietí. Vychádza každú sobotu. Index je týždenný podcast denníka SME o ekonomike a podnikaní na Slovensku a vo svete. Prehľad dôležitých správ a zaujímavé rozhovory s podnikateľmi, analytikmi a ďalšími hosťami. Vychádza každý štvrtok Za volantom je podcast o autách a automobilovom priemysle - novinky, správy, testy automobilov aj situácie z ciest. Vychádza každý piatok. Podcast Tech_FM, ktorý vzniká v spolupráci s Rádio_FM, sa venuje dvom vedeckým alebo technologickým správam týždňa. Podcast Dejiny vzniká v spolupráci s magazínom Historická revue. Moderuje ho Jaro Valent a vychádza každú nedeľu. Všesvet je cestovateľský podcast, ktorý moderujú Naďa Hubočan a Tina Hamárová. Vychádza každý utorok. Pozeráme Game of Thrones je špeciálny podcast denníka SME, ktorý sprevádzal poslednú sériu seriálu Game of Thrones (Hra o Tróny). Medzi nami je týždenný podcast zameraný na ženské a lifestylové témy nielen pre ženy. Nový diel si môžete vypočuť vždy v utorok. Diskutovať o podcastoch môžete s nami vo facebookovej skupine: Podcastový klub denníka SME. Nových členov schvaľujeme zvyčajne pár minút po prihlásení. Ak máte záujem o reklamný spot v podcastoch alebo inú spoluprácu, napíšte nám na podcasty@sme.sk, pošleme vám cenovú ponuku.


Karolína Plíšková už o tri kolá zlepšila svoj rekord na Grand Slamoch

Karolína Plíšková (ČR-10) - Ana Konjuhová (Chor.) 6:2, 6:2 za 57 minút NEW YORK. Česká tenistka Karolína Plíšková nasadená ako desiata zvíťazila nad mladučkou chorvátskou senzáciou podujatia Anou Konjuhovou za bleskových 57 minút dva razy 6:2 v stredajšom stretnutí štvrťfinále dvojhry na US Open v New Yorku. Osobný grandslamový rekord si posunula už o tri kolá. Dvadsaťštyriročná niekdajšia sedmička singlového renkingu WTA Kar. Plíšková, teraz 11. v hodnotení, mala povesť hráčky s tristnou účinnosťou na veľkej štvorke, musela sa uspokojiť s 3. kolom na US Open 2014 a melbournských Australian Open 2015 a 2016. S ešte len 18-ročnou 92. hráčkou hodnotenia Konjuhovou bojovala premiérovo v kariére. V semifinále si zmeria sily s úspešnou z neskoršieho stredajšieho duelu Serena Williamsová (USA-1) - Simona Halepová (Rum.-5). V dolnej polovici žrebu je už od utorka známy semifinálový pár Caroline Wozniacka (Dán.) - Angelique Kerberová (Nem.-2). Plíšková pustila Konjuhovej iba päť fiftínov pri vlastnom servise. Po svojom prvom podaní si pripísala 22 z 24 takto rozohraných bodov. Obe síce nastrieľali po 15 "winnerov", ale zdolaná sa tzv. vyhádzala: na nevynútené chyby to totiž dopadlo 27:12 z pohľadu Chorvátky. "Z tohto víťazstva som šťastná. Prvé semifinále na grandslamovej úrovni a k tomu práve tu v New Yorku, kde to mám rada... Kľúčom k úspechu dnes bol môj servis a tiež brejk hneď v úvodnej hre. Súperka dokáže zahrať oveľa lepšie, ale ja som ju k tomu mojím výkonom našťastie nepustila. V ostatných týždňoch som dosť popracovala na pohybe a bolo to poznať už pri zisku titulu na prípravnom turnaji v Cincinnati. Spolu so servisom to momentálne sú dva oporné body mojej hry," citoval web iDnes.cz zverenkyňu Jiřího Vaněka Plíškovú, ktorá v osemfinále vymazala jeden mečbal domácej veteránky so slávnou minulosťou Venus Williamsovej. Držiteľka šiestich trofejí z hlavnej profesionálnej úrovne Plíšková je prvou Češkou v semifinále v lokalite Flushing Meadows po osemnástich rokoch a takomto prieniku Jany Novotnej. V pondelok sa ocitne prinajhoršom na 6. mieste v hodnotení, takže si minimálne o jeden stupienok zlepší maximum.


Štát chce zvýšiť kapacity dátového úložiska na Kopčianskej v Bratislave

V blízkej dobe má byť terajšia kapacita zdrojov vládneho cloudu vyčerpaná.

BRATISLAVA. Rozšíriť kapacitu vládneho cloudu, zjednodušiť poskytovanie služieb, ale aj zefektívniť vynakladanie výdavkov štátu a modernizovať informačné služby je cieľom národného projektu - Zvýšenie kapacity vládneho cloudu v Datacentre Kopčianska - fáza 1. Vyzvanie na prvú časť projektu rezortu vnútra v dĺžke deväť mesiacov a v hodnote viac ako 25 mil. eur vyhlásil vo štvrtok Úrad podpredsedu vlády SR pre investície a informatizáciu. Agentúru SITA o tom informoval samotný úrad. „V blízkej dobe bude existujúca kapacita zdrojov vládneho cloudu vyčerpaná, a to po stránke diskovej kapacity, zálohovania, komunikačných sietí LAN a SAN, ale aj súvisiacich bezpečnostných komponentov, na ktorých sa vytvárajú IaaSslužby," uviedol generálny riaditeľ IT sekcie úradu Jaroslav Kmeť. Okrem priestoru pre existujúce projekty je v pláne vytvoriť v petržalskom Datacentre aj priestor pre ďalších 26 plánovaných dopytových projektov v prvej fáze a 13 projektov vo fáze druhej. „Všetky pripravované projekty počítajú s využívaním spoločnej infraštruktúry a teda vychádzajú z princípu ´cloud prednostne´, preto je dôležité, aby sme okrem trendov rozvoja informačných technológií a ich aktualizácie brali do úvahy aj veľkosť priestoru, ktorý budeme v najbližších rokoch potrebovať," objasnil Kmeť. V prípade využívania spoločného cloudového riešenia sa pritom šetria verejné zdroje a jednotlivé pripravované projekty tak nemusia počítať s vysokými sumami na obstaranie a prevádzku vlastnej infraštruktúry. V prípade jednoduchších projektov ide približne o 50 000 eur ročne, v prípade rozsiahlych a komplexných systémov je suma aj 10-krát vyššia.


Kardinál Schönborn žiada dohľad nad katolíckou hierarchiou

Rakúsky kardinál vyzval na reformy smerom k oddeleniu moci medzi biskupmi a kňazmi.

VIEDEŇ. Katolícka cirkev musí vytvoriť systém bŕzd a protiváh pre tých, ktorí v jej hierarchii zastávajú funkcie. Pred tohtotýždňovým summitom o zneužívaní detí vo Vatikáne to v pondelok uviedol rakúsky kardinál Christoph Schönborn. "Potrebujeme reformy smerom k oddeleniu moci" medzi biskupmi a kňazmi na jednej strane a tými, ktorí ich kontrolujú, na strane druhej, povedal Schönborn pre agentúru APA. Existujúce štruktúry na úrovni biskupov a farností neposkytujú primeraný systém bŕzd a protiváh, konštatoval Schönborn, ktorý tiež spochybnil hierarchiu cirkvi, v ktorej dominujú muži. "Dochádza k nerovnováhe právomocí v cirkvi medzi mužmi a ženami," uviedol a vyzval v tejto súvislosti na reformy. Schönbornove návrhy sa podobajú požiadavkám progresívneho katolíckeho hnutia My sme cirkev, ktoré je aktívne obzvlášť v nemecky hovoriacich krajinách, uviedla agentúra AP. Pápež František zvolal viac ako 100 predsedov biskupských konferencií z celého sveta na krízový summit o zneužívaní detí v rámci cirkvi, počas ktorého dôjde aj k svedeckým výpovediam zo strany obetí. Summit sa bude konať od štvrtku do nedele. Navzájom prepletené štruktúry cirkvi vytvárajú riziko, že zneužívanie bude zametené pod koberec, povedal Schönborn, ale zdôraznil, že katolícka cirkev si nakoniec zvolila úprimnosť. "Obete očakávajú seriózne zaobchádzanie a to môže fungovať, ak akceptujeme pravdu," dodal rakúsky kardinál.


Autosalón Ženeva: Kia Stinger mení pohľad na kórejskú automobilku

Emócie, športový charakter a pohon zadných kolies sú hlavné tromfy modelu Stinger.

Kia Stinger je jednoznačne najväčším ťahákom na stánku kórejskej automobilky v Ženeve. Športový sedan posúva Kiu do novej pozície. Viac emócií, športový charakter a pohon zadných kolies sľubuje niečo, čo sme v prípade Kie zatiaľ nezažili – zábavu za volantom. V Európe bude k dispozícii aj verzia s naftovým motorom. Oveľa viac sa k športovému charakteru hodia benzínové pohonné jednotky a hlavne prepĺňaný vidlicový šesťvalec s objemom 3,3 l a s výkonom 272 kW. Novinka, predstavená už na autosalóne v Detroite, nás viac zaujala zvonku. Vo vnútri nás nepotešili niektoré detaily, ktoré sú rovnako riešené aj v “bežných“ modeloch značky. Na mysli máme napríklad tlačidlá na ovládanie klimatizácie. Od modelu Stinger sme čakali úplné odlíšenie od ostatných vozidiel, pretože z pohľadu Kie ide o výnimočné vozidlo. Nič to však nemení na tom, že Kia splnila to, čo sľubovala a Stinger prináša úplne nový pohľad na značku Kia. Najrýchlejšie (270 km/h) auto v ponuke kórejskej automobilky sa už stihlo predviesť aj na okruhu Nurburgring.


KOMENTÁR KATARÍNY RAGÁČOVEJRobia si z nás Érsek a Slovak Telekom žarty?

Ako zo strednej školy

Aplikáciu sme vyskúšali

Nič nové

Tajný výrobca aplikácie

Komentár

Aj pre zachovanie svojej vlastnej reputácie by mal Slovak Telekom mená subdodávateľov zverejniť.

Je zaujímavé, čo všetko dokážu firmy zatajiť. Najnovšie odmieta Slovak Telekom zverejniť, ktoré firmy mu pomáhali vytvoriť kritizovaný národný systém dopravných informácií, teda webstránku odoprave.info a aplikáciu O doprave. Vraj mu to zmluvné vzťahy nedovoľujú. Ibaže v tomto prípade sa bavíme o – dokopy – viac ako dvadsiatich miliónoch eur, ktoré Slovak Telekom dostal z rozpočtu a eurofondov, teda z našich peňazí. Systém totiž vyvíjal na objednávku štátu. Nejde teda o jeho súkromnú aktivitu a nerobí ju na svoje komerčné riziko. Okrem toho tí, čo vlastnia alebo by chceli vytvoriť podobný systém, majú určite vlastné informácie o kvalitných vývojároch. Teda, najmä o kvalitných vývojároch. Takže asi nepotrebujú pátrať po tých, ktorých si najal Telekom. Keďže sa po spustení systému objavili pochybnosti o kvalite webstránky a aplikácie. A tak, aj pre zachovanie svojej vlastnej reputácie by mal Slovak Telekom mená subdodávateľov zverejniť. Horšie však na tomto celom je, že už aj firma, ktorá bola považovaná za serióznu, sa pridáva na stranu pokútnych firmičiek a podnikateľov zarábajúcich na štáte. Niekto si môže povedať, že necelých 17 miliónov eur s DPH a ďalšie asi štyri milióny na údržbu, nie sú také veľké peniaze. Veď slovenský rozpočet prišiel už o oveľa vyššie sumy, napríklad horúci vzduch nás stál približne 70 miliónov eur. Ale aj keby išlo len o pár stotisíc eur, ide o veľa. Ide o to, či môžu politici a firmy, ktoré zarábajú na štáte, dlhodobo vodiť verejnosť za nos. Neupokojuje ani fakt, že minister, ktorý síce zákazku nezadával, keďže ešte nesedel na stoličke, je s celým projektom spokojný. A namiesto toho, aby sa so zhotoviteľom porozprával o tom, dokedy vie systém opraviť a koľko zo zaplatenej ceny vráti, keďže web a aplikáciu odovzdal v neuspokojivej kvalite, minister oznámi, že všetko je v najlepšom poriadku a ministerskí šoféri dostanú príkaz používať aplikáciu. Nikto od neho za spackaný národný systém dopravných informácií nežiada, aby sa vzdal svojej stoličky. Ale nemal by sa ľuďom, ktorí sa na systém poskladali, vysmievať rovno do očí. Tento text ste mohli čítať vďaka tomu, že platíte za obsah. Vážime si to.


Nakúpili veľké hviezdy. Väčšina čínskych klubov mešká s výplatami

Trinástim prvoligistom hrozí, že ich vylúčia zo súťaže.

LONDÝN. Reči o tom, že čínska liga si vybuduje vo svetovom futbale veľké meno, dostávajú prvé vážnejšie trhliny. Tamojšie kluby sa v ostatných rokoch púšťali do megalomanských projektov. Vo veľkom nakupovali, za prestupy núkali obrovské sumy a hviezdnych hráčov aj trénerov lákali na niekoľkonásobne vyššie platy, než dovtedy zarábali vo svojich kluboch. má meškať s výplatami. Do Číny napokon zamierili mnohé známe mená, napríklad Argentínčania Carlos Tévez a Ezequiel Lavezzi, Belgičan Axel Witsel alebo Brazílčania Paulinho, Ramires, Oscar a Hulk. Otázne však zostáva, či peniaze dostávajú v dohodnutej výške. Podľa informácií, ktoré v minulých dňoch uverejnili anglické médiá, sa takmer všetky čínske kluby ocitli vo finančných problémoch. Ako preukázala analýza účtovných dokumentov jednotlivých klubov, až trinásť zo šestnástich účastníkov najvyššej čínskej súťaže mešká s výplatami. Včas si svoje záväzky plnia iba tri kluby, ktoré vo svojich kádroch nemajú svetové hviezdy: Kuej-čou Chen-feng Č'-čcheng, Che-nan Ťien-jie a Jen-pien Funde. Kluby s podlžnosťami sa musia postarať o nápravu do 15. augusta. Čínsky futbalový zväz pohrozil, že ak sa tak nestane, môže ich vylúčiť zo súťaže.


Gorily za mreže. Pozrite si, ako protestovali proti korupcii v Žiline

Na proteste sa zúčastnilo okolo 1500 ľudí.

ŽILINA. V pondelok usporiadali stredoškoláci protikorupčný protest na Mariánskom námestí v Žiline. "Ide nám v prvom rade o to, aby sme vyzbierali 100-tisíc podpisov na protikorupčnú petíciu. Momentálne už je vyzbieraná takmer polovica. Sme tu všetci preto, aby sme sa pripojili k bratislavskej iniciatíve," povedala jedna z organizátoriek protestu, stredoškoláčka Michaela Knošková. Spoluorganizátorka a jej spolužiačka Adriana Repáňová doplnila, že zorganizovať protest v Žiline sa rozhodli počas aprílového protestu proti korupcii v Bratislave. "Aj my, študenti zo Žiliny, chceme podporiť túto iniciatívu. Lebo si naozaj myslíme, že je potrebné bojovať proti korupcii," uviedla Repáňová. Žilinský protest, na ktorom sa zišlo približne 1500 ľudí, bol podľa Knoškovej apolitický a nestranícky, bez podpory politických strán, založený čisto ako iniciatíva študentov stredných škôl. "Cieľom študentov je ukázať, že ľudia si uvedomujú kritickú situáciu, v ktorej sa momentálne nachádza Slovensko. A neostanú len pri rečiach, ale prejdú ku skutkom, pretože skutok sa stal. A práve študenti ho chcú oplatiť ich vlastným skutkom," zdôraznila Knošková. Protest podporili aj bývalá zamestnankyňa Ministerstva zahraničných vecí a európskych záležitostí SR Zuzana Hlávková, matka zavraždeného Róberta Remiáša Anna Remiášová či herec Juraj Kemka. Počas protestu v centre Žiliny zbierali študenti podpisy pod petíciu, ktorá zahŕňa návrhy na odvolanie ministra vnútra Roberta Kaliňáka (Smer), odchod špeciálneho prokurátora Dušana Kováčika a vystúpenie členov petičného výboru v parlamente.


Medzi Bratislavou, Trnavou a Sencom budú jazdiť nové vlaky

Ministerstvo dopravy chce využiť vlakový potenciál pre rýchlejšie a ekologickejšie cestovanie.

BRATISLAVA.- Na tratiach Bratislava - Trnava a Bratislava - Senec bude obojsmerne premávať 56 nových osobných vlakov Železničnej spoločnosti Slovensko, a. s. (ZSSK). Cieľovými, resp. východzími stanicami v hlavnom meste budú Nové Mesto a tiež Petržalka, v pracovných dňoch budú tieto vlaky jazdiť každých tridsať minút. Výrazné zahustenie osobnej vlakovej dopravy v okolí Bratislavy je súčasťou letnej zmeny cestovného poriadku s platnosťou od nedele 10. júna. Ako Ministerstvo dopravy a výstavby SR v utorok informovalo, hlavným cieľom tejto zmeny je odbremenenie už dnes preplnených mestských komunikácií a využitie potenciálu koľajovej dopravy pre rýchlejšie a ekologickejšie cestovanie. "Súhlasili sme s navýšením vlakových kilometrov na týchto frekventovaných trasách, ktoré zabezpečia ľuďom pohodlnejšie a rýchlejšie každodenné dochádzanie za povinnosťami. Ide o jedno z najvýznamnejších posilnení vlakovej dopravy za posledné roky a veľmi sa z toho teším," povedal minister dopravy a výstavby Aprád Érsek (Most-Híd). "Pevne verím, že aj ľudia budú spokojní a zistia, že sa im oplatí vymeniť auto za vlak," uviedol minister. Letná zmena cestovného poriadku zavádza 29 nových vlakových spojení na trase Senec - Bratislava-Nové Mesto - Bratislava-Petržalka. V tomto dôležitom smere sa tak bude dať v pracovných dňoch cestovať v intervale každých tridsať minút. Zároveň, každý vypravený vlak ponúkne cestujúcim približne tristo miest na sedenie. Rovnako sa posilní aj druhý veľmi vyťažený úsek Trnava - Bratislava, kde bude obojsmerne premávať spolu 27 nových vlakových spojov. "Nové vlaky vedené na stanicu Bratislava-Nové Mesto majú odbremeniť dnes problematickú kapacitu koľají na hlavnej stanici v Bratislave. Zároveň medzi bratislavskými stanicami Nové Mesto a Petržalka dochádza k previazaniu najväčšieho sídliska - Petržalky vlakovými linkami mimo územie Bratislavy, konkrétne Ivanka pri Dunaji, Senec, Pezinok či Trnava," priblížila hovorkyňa ministerstva dopravy Karolína Ducká. Cestujúci podľa nej budú môcť ľahšie prestupovať a pokračovať do svojho cieľa.


Macronova vláda bude presadzovať reformu trhu práce. Aj napriek tlaku

Tradične silné odbory by mala reforma oslabiť.

PARÍŽ. Francúzska ministerka práce Muriel Pénicaudová v stredu vyhlásila, že vláda sa nepoddá tlaku odborov a pouličných demonštrácií a bude pokračovať v zamýšľanej reforme pracovného trhu. Ministerka to uviedla v dnešnom rozhovore pre rozhlasovú stanicu RMC. Interview sa odohralo deň po tom, ako sa v utorok na celom území Francúzska na výzvu odborových organizácií konali demonštrácie proti zmenám v zákonníku práce, navrhovaným vládou prezidenta Emmanuela Macrona.   "Myslím si, že každý chápe, že táto reforma... je dôsledkom prísľubov, ktoré dal Macron v predvolebnej kampani. Macron bol zvolený," uviedla Pénicaudová. Dodala, že "vláda bude realizovať to, o čo ju francúzsky ľud (vo voľbách) žiadal, a tak nebudú žiadne ústupky". Podľa ministerstva vnútra sa do stredajších protestov na celom území Francúzska zapojilo približne 223-tisíc ľudí. Podľa odborového zväzu CGT, ktorý bol hlavným organizátorom týchto akcií, sa však zišlo v uliciach francúzskych miest až pol milióna protestujúcich. Štrajky, na ktoré taktiež vyzvala CGT, mali len obmedzený dosah, konštatovala agentúra DPA. Navrhovaná reforma zákonníka práce napr. uprednostňuje, aby sa o pracovných podmienkach rokovalo na úrovni samotných firiem, nielen v rámci celého odvetvia, ako to bolo doteraz. Reforma tiež umožní menším firmám, aby viedli kolektívne vyjednávanie priamo so zamestnancami alebo nimi zvolenými zástupcami, nie s odbormi. Macronom presadzovaná reforma súčasne znižuje právomoci odborov a dáva firmám voľnejšiu ruku napr. pri prepúšťaní zamestnancov, ako aj pri zosúlaďovaní pracovnej doby a odmeňovania zamestnancov v závislosti od situácie na trhu práce. "Toto nie zákonník práce, ale zákon, ktorý dáva plné práva zamestnávateľom," uviedol predseda odborov CGT Philippe Martinez v nedeľnom rozhovore pre denník Le Parisien. Reforma zákonníka práce je prvou veľkou legislatívnou iniciatívou prezidenta Macrona od jeho nástupu do funkcie v máji tohto roku. Jej hlavným cieľom je znížiť nezamestnanosť a urobiť zmeny v dôchodkovom systéme.


Prípad bankomatovej mafie musia kvôli chybe sudcu prejednať od začiatku

BRATISLAVA. Prípad bankomatovej mafie sa bude pred súdom prejednávať opäť od začiatku. Rozhodol o tom Krajský súd v Bratislave, ktorý zrušil prvostupňový rozsudok v plnom rozsahu, informovala v pondelok televízia Markíza vo svojom večernom spravodajstve. Krajský senát rozhodoval o odvolaní voči rozhodnutiu prvostupňového súdu, voči ktorému sa odvolal prokurátor i muži, ktorí mali vykradnúť desiatky bankomatov najmä na západnom Slovensku tak, že ich vytrhávali luxusnými autami. "Odvolací senát zistil závažné procesné pochybenia v konaní sudcu, ktorý vo veci rozhodol," potvrdil televízii hovorca Krajského súdu v Bratislave Pavol Adamčiak s tým, že rozhodnutie je právoplatné. Obhajca trojice mužov, ktorá je považovaná za hlavných aktérov celého prípadu, si nemyslí, že by sa jeho klienti vyhýbali novému súdnemu konaniu. Argumentuje tým, že i v tom doterajšom boli súčinní. Televízia pripomenula, že tým istým mužom pripisujú aj podobné prípady vytrhávania bankomatov v Českej republike a Rakúsku. Tento prípad majú však na stole sudcovia v Trnave. Prvostupňový súd mužov oslobodil, odvolací súd zatiaľ o odvolaní prokurátora nerozhodol.


Bitcoin klesol o dvetisíc dolárov, ešte včera pritom dosahoval rekordy

Virtuálna mena má svojich priaznivcov aj odporcov, po včerajšku zažila veľký výkyv.

LONDÝN. Cena digitálnej meny bitcoin vo štvrtok na platforme BitStamp zostúpila až na 9000 dolárov. Od stredajšieho výstupu na rekordných 11 395 dolárov tak stratila viac než pätinu hodnoty. Po prepade na 9000 dolárov bitcoin časť strát zmazal a pohyboval sa okolo 9200 dolárov. Od začiatku roka si tak okolo 15, hodiny stredoeurópskeho času stále pripisoval zhruba 850 percent. Skeptici upozorňujú, že rast hodnoty bitcoinu predstavuje klasickú špekulatívnu bublinu, ktorá nemá žiadnu súvislosť s reálnou aktivitou na finančnom trhu alebo s ekonomikou. K najväčším kritikom patrí šéf americkej investičnej banky JPMorgan Chase & Co Jamie Dimon, ktorý bitcoin označil za podvod. Bitcoin vznikol v roku 2009 ako alternatíva oficiálnych mien a počas niekoľkých rokov sa presadil ako popredná kybernetická mena sveta.  Vytvára ju sieť počítačov so špecializovaným softvérom naprogramovaným tak, aby uvoľňoval nové virtuálne mince stabilným a postupne sa spomaľujúcim tempom. Je navrhnutý tak, aby ho nikto nemohol ovplyvňovať, ani vlády a centrálne banky. Posledné bitcoiny sa majú dostať do obehu okolo roku 2140.


Prezident Kiska: Vyhralo sebavedomé Slovensko

Andrej Kiska sa na facebooku vyjadril k výsledkom župných volieb.

BRATISLAVA. Extrémisti dostali v sobotu výprask, zhodnotil prezident Andrej Kiska výsledky volieb na Facebook s tým, že je tomu rád. "Stovky ich kandidátov vo všetkých krajoch sme porazili našou najsilnejšou zbraňou - slobodným hlasovaním v demokratických voľbách," napísal. Neznamená to síce podľa neho, že fašistické zlo je na Slovensku potlačené, ale považuje to za dôležitý krok. "Vzdávam úctu všetkým ľudom, ktorí prispeli k tomu, že v sobotu vyhralo moderné, sebavedomé, demokratické Slovensko," povedal. Poďakoval sa voličom, ktorí išli v sobotu voliť a rozhodli, aká bude atmosféra v krajine. "Vo väčšine samosprávnych krajov si ľudia zvolili zmenu. Ukázalo sa, že ak si voliči môžu vyberať z dobrých kandidátov, politická súťaž môže byť vyrovnaná a nič nie je dopredu vyhraté, či prehraté," napísal. Zvoleným županom a poslancom samosprávnych krajov drží palce a očakáva od nich, že dokážu prispieť k rozvoju svojho regiónu a k zlepšeniu života ľudí, ktorí im dali dôveru.


Navaľnyj musí zaplatiť pokutu za verejné zhromaždenia

Okrem Navaľného musia pokutu zaplatiť aj šéf jeho protikorupčného fondu.

MOSKVA. Súd v Moskve odsúdil vo štvrtok ruského opozičného politika Alexeja Navaľného za opakované porušenie predpisov o organizovaní verejných zhromaždení a stretnutí na zaplatenie administratívnej pokuty vo výške tristotisíc rubľov (takmer 4200 eur). Informovali o tom agentúry Interfax a TASS. Navaľnyj mal začiatkom júla usporiadať zhromaždenie bez toho, aby informoval príslušné orgány, argumentovala sudkyňa Marina Butorinová. Okrem Navaľného musia pokutu zaplatiť aj šéf jeho protikorupčného fondu Leonid Volkov (tristotisíc rubľov) a koordinátor moskovského štábu Nikolaj Ľaskin (250-tisíc rubľov). Navaľnyj, ktorý chce kandidovať v prezidentských voľbách v roku 2018, zorganizoval v marci a v júni masové celonárodné demonštrácie proti vláde a korupcii. Počas nich boli dočasne zadržané stovky ľudí. Za organizovanie protestov putoval na 25 dní do väzenia. Krátko po prepustení (7. júla) rozmiestňovali jeho prívrženci vo veľkých ruských mestách letáky a práve na túto akciu sa vzťahuje nový trest. Proti verdiktu sa mieni 41-ročný politik odvolať. "Spočiatku sa úrady snažili zastrašiť nás zatýkaním, teraz vysokými pokutami, ale my napriek tomu pokračujeme v našej kampani," citovala Navaľného agentúra DPA. Navaľného prezidentská kandidatúra je však po verdikte súdu týkajúceho sa údajnej sprenevery peňazí lesníckeho závodu Kirovles otázna. Podľa zákona o voľbách ruského prezidenta sa totiž Navaľnyj o prezidentský úrad nemôže uchádzať najbližších desať rokov, ak ho súd nezbaví viny.


Kompletné výsledky: Ako dopadli eurovoľby na Slovensku

Kompletné výsledky

Výsledky frakcií

Noví europoslanci

Grafy o voľbách

Najnižšia účasť

Rozhovor s Beblavým

Rozhovor so Šimečkom

Komentár

Úspech PS/Spolu

Prepad Smeru

Zistenia o Európe

Výsledky populistov

Podcast

Oficiálne výsledky volieb do Európskeho parlamentu zverejnil Štatistický úrad.

BRATISLAVA. Víťazom volieb do Európskeho parlamentu na Slovensku sa stala koalícia Progresívne Slovensko/Spolu (20,11 percenta), za ňou nasleduje strana Smer (15,72 percenta), tretia je ĽSNS (12,07 percenta). Do europarlamentu sa dostali aj kandidáti za KDH (9,69 percenta), SaS (9,62 percenta) a OĽaNO (5,25 percenta). Ani jeden mandát nezískala strana SMK (4,96 percenta) ani SNS (4,09 percenta). Účasť v eurovoľbách dosiahla 22,74 percenta. Najvyššia účasť v eurovoľbách bola v Bratislavskom kraji. Obálky si vo volebnej miestnosti prevzalo 31,55 percenta voličov. Naopak, najnižšia účasť bola v Košickom kraji, kde si obálky vo volebnej miestnosti prevzalo 19,26 percenta voličov. Spolu sa volieb zúčastnilo 1.007.398 slovenských voličov. To predstavuje volebnú účasť 22,74 percenta. V mestách bola účasť vyššia, 24,52 percenta, a v obciach nižšia, 20,62 percenta. PS/Spolu, ktorá sa stala víťazom eurovolieb, získala najväčší podiel hlasov v eurovoľbách v okrese Bratislava, a to 46,7 percenta. Celkovo získala 198.255 hlasov. Strana Smer získala spolu 154.996 hlasov, najväčší podiel hlasov mala v okrese Poltár - 33,64 percenta hlasov. ĽSNS získala spolu 118.995 hlasov, najväčší podiel hlasov zaznamenala v okrese Krupina - 22,61 percenta hlasov. KDH získalo spolu 95.588 hlasov, najväčší podiel hlasov mala v okrese Námestovo - 42,84 percenta hlasov. SaS získala spolu 94.839 hlasov, najväčší podiel hlasov mala v okrese Bratislava 2 – 15,55 percenta hlasov. OĽaNO si vybralo 51.834 voličov, najväčší podiel hlasov získalo v okrese Stará Ľubovňa - 17,04 percenta hlasov. Tesne pod hranicou zvoliteľnosti zostala SMK so ziskom 48.929 hlasov, čo bolo 4,96 percenta hlasov. Na zdolanie potrebnej päťpercentnej hranice postupu do Európskeho parlamentu jej chýbalo 396 hlasov. Z pohľadu víťazstiev v okresoch získal Smer 31 okresov, koalícia PS-Spolu 28 okresov, SMK deväť okresov, KDH sedem okresov, ĽSNS štyri okresy. SaS a OĽaNO napriek úspechu v eurovoľbách nezaznamenali víťazstvo ani v jednom okrese. Štatistický úrad spracoval výsledky v priebehu deviatich hodín. "Sumarizácia prebehla úspešne a bez incidentov, spracovali sme dáta z takmer šesťtisíc volebných miestností na Slovensku. Celkovo bolo treba skontrolovať a spracovať 210-tisíc hárkov papiera s výsledkami pre jednotlivé strany či kandidátov," uviedol predseda ŠÚ SR Alexander Ballek. K rýchlemu spracovaniu výsledkov volieb prispel fakt, že značná časť okrskov pracovala plne elektronicky. Prvú okrskovú zápisnicu z obce Starý Hrádok v okrese Levice potvrdili v IVIS o 22.34 h, poslednú z okrsku č. 45 v Bratislave–Petržalke zaznamenali o 7.01 h. Spomedzi 49 okresných komisií, pri ktorých pracovali aj sumarizačné pracoviská ŠÚ SR, prišla ako prvá zápisnica Okresnej volebnej komisie za územný obvod Svidník o 1.08 h. Posledná zápisnica bola potvrdená za územný obvod Bratislava v nedeľu ráno o 7.18 h.


Macron kritizoval Gretu za jej príliš radikálne postoje

Mladá Švédka vystúpila počas klimatického summitu OSN.

PARÍŽ. Francúzsky prezident Emmanuel Macron kritizoval v utorok 16-ročnú environmentálnu aktivistku Gretu Thunbergovú za jej príliš radikálne postoje. Macron tak reagoval na vystúpenie mladej Švédky počas klimatického summitu OSN v New Yorku, v ktorom kritizovala a následne podala sťažnosť na Francúzsko a ďalšie štyri krajiny za ich nečinnosť v otázkach klimatickej zmeny. Informovala o tom agentúra DPA. Thunbergová spolu s ďalšími 15 deťmi vyzvala v pondelok prostredníctvom oficiálnej sťažnosti Výbor OSN pre práva dieťaťa (CRC), aby sa uzniesol na tom, že Francúzsko, Nemecko, Argentína, Brazília a Turecko porušujú ich práva tým, že sa dostatočne nevenujú otázke redukcie emisií skleníkových plynov. "Aktivisti by sa mali zamerať na tých, ktorí blokujú procesy," uviedol Macron pre rozhlasovú stanicu Europe 1 s tým, že podľa neho "francúzska a nemecká vláda nie sú tými, ktoré blokujú procesy". Predmetných päť štátov bolo podľa právnickej firmy zastupujúcej Thunbergovú a ostatné deti zvolených preto, lebo sú najväčšími znečisťovateľmi spomedzi krajín, ktoré sa podpisom zaviazali dať CRC právo prijímať oficiálne sťažnosti od detí v súvislosti s porušovaním ich práv. "Keď vidím, že ideme ukončiť všetky naše uhoľné operácie, ako aj to, že ukončujeme ťažbu uhľovodíkov... Nemyslím si, že toto je veľmi efektívny prístup. Ak máte veľmi radikálne postoje, môžete antagonizovať verejnosť," uviedol v reakcii na sťažnosť francúzsky prezident. CRC, ktorý sa skladá z 18 nezávislých expertov na práva detí, rozhodne, či je sťažnosť oprávnená. Ak áno, pozbiera odpovede od krajín, ktorých sa sťažnosť týka, a následne im bude adresovať svoje odporúčania.


Programová konferencia Smeru prijala tézy pre nový stranícky program

Dávajte nám návrhy, budeme ich tam dopĺňať a definitívne o tom rozhodneme na sneme v Prešove, ukončil programovú konferenciu Robert Fico.

BRATISLAVA. Delegáti programovej konferencie Smeru jednohlasne odobrili tézy, ktoré predstavil podpredseda strany Marek Maďarič. Krajským a okresným radám Smeru a poslaneckému klubu odporučili, aby sa programovými tézami zaoberali. Predsedníctvu strany zase delegáti odporučili, aby na stranícky snem (10.12.) v Prešove predložilo návrh postupu spracovania nového programu, s ktorým sa bude strana uchádzať o dôveru občanov v najbližších voľbách do NR SR. "Platí, že témy a tézy sú otvorené. Dávajte nám návrhy, budeme ich tam dopĺňať a definitívne o tom budeme rozhodovať až na sneme v Prešove," informoval predseda strany a premiér Robert Fico. Maďarič v prejave vyhlásil, že strana Smer je súčasťou koalície zloženej zo strán, ktoré dosiahli vo vládnom programe dobrý kompromis, čo však znamená, že niektoré sociálno-demokratické zámery nebude môcť v tomto volebnom období realizovať. "To ale neznamená rezignáciu. Naopak, tento čas by sme mali využiť aj na vypracovanie nového programu, s ktorým sa budeme uchádzať o podporu voličov v najbližších voľbách," povedal. Maďarič vyhlásil, že Smer prispieva viac ako desaťročie k stabilite Slovenska. "Aj my sa dopúšťame chýb a mnohí nám veštia koniec. Ale nevidia, že náš príbeh je iný ako príbeh SOP, ANO, HZDS, SDKÚ, SMK či KDH. My sme vždy dokázali udržať jednotu a prijať personálne rozhodnutia, ktoré nám pomohli," povedal. Maďarič pomenoval viacero tém, ktorým by sa strana Roberta Fica mala venovať, majú prehĺbiť sociálno-demokratickú politiku strany a slúžiť ako podklad pre nový stranícky program. Ten by sa podľa premiéra mohol s odkazom na Alexandra Dubčeka volať Politika s ľudskou tvárou. Kľúčovou agendou majú byť podľa Maďariča sociálno-ekonomické témy.


SaS vyzvala Matečnú na zapracovanie smernice o dvojakej kvalite do zákona

Matečnú podľa Sulíka už vyzývali, aby v tomto zmysle predložila zákon.

BRATISLAVA. Do slovenskej legislatívy je potrebné čo najskôr zapracovať upravenú európsku smernicu, ktorá hovorí o dvojakej kvalite potravín. Len vtedy sa totiž dá oprieť o to, či výrobca spotrebiteľov klame alebo nie. Na stredajšej tlačovej konferencii to uviedol predseda opozičnej SaS Richard Sulík. "Odkedy bola prijatá tá smernica, tak je zakázané v jednom balení mať rôzne produkty," opísal s tým, že teraz je potrebné už len preniesť smernicu do národnej legislatívy. Ministerku pôdohospodárstva Gabrielu Matečnú (SNS) podľa Sulíka liberáli už vyzývali, aby v tomto zmysle predložila zákon, doposiaľ sa tak nestalo. "Tak ju vyzývam opäť, aby najneskôr na septembrovú schôdzu takýto zákon predložila, pretože až vtedy sa dá oprieť o to, či nejaký výrobca klame spotrebiteľov tým, že do jedného a toho istého balenia balí produkty rôznej kvality a, samozrejme, tej horšej, nižšej kvality posúva na východný trh," podotkol predseda SaS. Momentálne sa však podľa jeho slov nejaví, že by sa tak dialo. Poznamenal, že správa Európskej únie (EÚ), ktorá zahŕňala porovnanie vo viacerých štátoch, konštatuje, že rovnaké balenie s iným obsahom bolo v 9 % prípadov "ani tam nevieme, či tam išlo o klamlivú činnosť". Poslankyňa SNS Eva Antošová v reakcii uviedla, že "je potrebné poďakovať Richardovi Sulíkovi za to, že konečne ocenil stranu SNS za odhalenie témy dvojakej kvality potravín". Sám totiž podľa nej uznal, že dvojaká kvalita existuje, pričom pred pol rokom tento problém "zosmiešňoval". Zároveň dodala, že na opatreniach a zapracovaní európskej smernice do právnych predpisov SR sa už pracuje a predseda SaS len zbytočne vyvoláva vášne. V tomto smere podľa Sulíka zlyháva aj Štátna veterinárna a potravinová správa (ŠVPS) SR. Jarmila Halgašová, ktorá sa v SaS zameriava na pôdohospodárstvo, skonštatovala, že do júla minulého roka ŠVPS na webovej stránke odkazovala, že pokiaľ ide o nekalé obchodné praktiky, kompetentná je Slovenská obchodná inšpekcia (SOI). Ako dodala, kompetenciu v prípade nekalých praktík pre potraviny má v zmysle zákona ŠVPS. Podľa Halgašovej bolo ignorované množstvo spotrebiteľov. SOI podľa Sulíka odstúpila na ŠVPS za minulý rok 211 podnetov. ŠVPS zároveň podľa neho informovala o tom, že za 12 rokov od účinnosti zákona o ochrane spotrebiteľa eviduje 163 podaní. Upozornil, že je potrebné zistiť, kde končia podnety a začať ich vybavovať. Ústredný riaditeľ Štátnej veterinárnej a potravinovej správy SR Jozef Bíreš v reakcii pre TASR zdôraznil, že každý podnet a sťažnosť je zaregistrovaná a riešená. "Určite aj týmto spôsobom zabezpečujeme zdravotnú bezpečnosť a kvalitu potravinového reťazca na Slovensku," uistil. V súvislosti so 163 podaniami, ktoré odstúpila SOI na ŠVPS, upozornil, že ide o nesprávnu a účelovú interpretáciu. "My sme ich riešili, ale to neboli vždy nekalé praktiky, takže sme ich podľa obsahu a zamerania sťažnosti riešili aj podľa iných zákonov," spresnil Bíreš s tým, že kontrolu potravinového reťazca vykonáva ŠVPS podľa zákona o potravinách, podľa zákona o veterinárnej starostlivosti a tiež podľa zákona o ochrane spotrebiteľa. Súčasne poukázal na to, že prezentované číslo nezahŕňa podania, ktoré boli na regionálne veterinárne a potravinové správy. SOI totiž podľa Bíreša niečo zasiela na ŠVPS, teda do Bratislavy, a niečo na príslušnú regionálnu veterinárnu a potravinovú správu. Rovnako tak podľa jeho slov išlo zo strany SaS o nesprávnu interpretáciu.


Glváč odmieta biznis s Kočnerom, podal trestné oznámenie
 Biznis s Kočnerom
Reakcia Glváča
 Rozhovor so sebou
 Matovičova výzva
 Video

Články o Threeme považuje za cielenú diskreditáciu.

BRATISLAVA. Poslanec Martin Glváč (Smer) odmieta, že by si dohadoval biznis s mafiánskym podnikateľom Marianom Kočnerom. Články o Threeme považuje za cielenú diskreditáciu jeho osoby a Smeru. Podal aj trestné oznámenie. Informoval o tom na sociálnej sieti. K údajnej komunikácii s Kočnerom sa Glváč nevie vyjadriť, pretože mu ju "doteraz nikto neukázal". Podľa poslanca už zverejnená komunikácia nesedí so skutočnosťou. Glváč zároveň uviedol, že ho zverejnená komunikácia nijak nediskvalifikuje ani nepoukazuje na žiadne porušenie zákona či zneužívanie postavenia verejného činiteľa. Tvrdí, že sa s Kočnerom nestretol od roku 2012. "Ak by som bol vlastníkom týchto pozemkov, ktorým však nie som, a aj zverejnená komunikácia v Denníku N to popiera, priznal by som sa k tomu," tvrdí Glváč na margo článku v Denníku N, v ktorom si má Košner písať s Glváčom aj o pozemkoch na Čiernej Vode. Tie patria podľa denníka oficiálne bývalému partnerovi finančnej skupiny J&T Igorovi Rattajovi. Premiér Peter Pellegrini (Smer) v pondelok uviedol, že sa na komunikáciu Glváča s Kočnerom bude pýtať a ak sa potvrdí "toxický obsah" tejto komunikácie, tak bude vážne uvažovať ako ďalej. "V správnom momente zaujmem k tomu stanovisko," povedal Pellegrini. Marian Kočner je obžalovaný z objednávky vraždy Jána Kuciaka.